Előterjesztés

Tiszavasvári Város Önkormányzata Képviselő-testülete

2023. október 16.-án

tartandó rendkívüli ülésére

Az előterjesztés tárgya: **Tiszavasvári Város Önkormányzata 2023. évi költségvetéséről szóló 2/2023.(II.14.) önkormányzati rendeletének módosításáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/5337-5/2023

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Moravszki Zsoltné intézményvezető | ekaovoda@gmail.com |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2023. október 13.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2023. évi költségvetéséről szóló 2/2023. (II.14.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2023. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Egyesített Óvodai Intézmény

1. Az októberi felmérés folyamán, módosításra kerültek a gyermekétkeztetés mutatószámai. A módosításkor felmerült, hogy az étkeztetési adagszám alacsonyabban került az intézmény költségvetésében tervezésre, mint a jelenleg várható teljesülés.  
   Ezért szükséges a feladaton a kiadási előirányzatot megemelni.

Fent leírtak miatt a Gyermekétkeztetés köznevelési intézményben (096015-Köt.) kormányzati funkción a Vásárolt élelmezés (K332) kiadási előirányzatát 18.000.000 Ft-tal, a Működési célú előzetesen felszámított általános forgalmi adó (K351) kiadási előirányzatát 4.860.000 Ft-tal javaslom megnövelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 22.860.000 Ft-tal nő. Ennek hatására az Önkormányzat költségvetésében az általános tartalék 22.860.000 Ft-tal csökken.

II. Tiszavasvári Város Önkormányzata

1. Jelen testületi ülésen külön előterjesztés keretében tárgyalja a Képviselő-testület a Tiszavasvári Dessewffy kastély állagmegóvásával kapcsolatos a Nyíregyházi Szakképzési Centrummal kötendő együttműködési megállapodást. Amennyiben az elfogadásra kerül, akkor a szerződés pénzügyi feltételeit is szükséges a költségvetésben biztosítani:

Ezért az Önkormányzat költségvetésében az önkormányzati vagyonnal való gazdálkodással kapcsolatos feladatok (013350-Köt) kormányzati funkción a Közvetített szolgáltatások (K335) kiadási előirányzatát 9.024.504 Ft-tal, a Működési célú előzetesen felszámított általános forgalmi adó (K351) kiadási előirányzatát 2.382.616 Ft-tal javaslom megemelni. Ezzel egyidőben a Közvetített szolgáltatások ellenértéke (B403) bevételi előirányzata 9.324.504 Ft-tal, a Kiszámlázott általános forgalmi adó (B406) bevételi előirányzata 2.382.616 Ft-tal nő. Ennek hatására az Általános tartalék előirányzata 300.000 Ft-tal nő.

1. A könyvelési adatok felülvizsgálatakor megállapítást nyert, hogy az áramdíjra tervezett előirányzat több esetben nem fog fedezetet nyújtani év végéig. A közvilágítás esetében a tervezéskor a beruházás megvalósításának a végét korábbi időpontban határoztuk meg, így annak csúszása többlet költséget eredményez. A Tankerületi Központ által továbbszámlázott díjak esetén a tervezéskor még nem volt ismert az általuk megkötött szerződésben foglalt díj, amely magasabb az általunk tervezetnél. Valamint az Ady 8-ra tervezett kiadások is előre láthatóan kis mértékben túllépik a tervezettet.

Ezért az Önkormányzat költségvetésében az alábbi táblázatok szerinti módosítások elfogadását javalom:

|  |  |  |  |  |  |  |  |
| --- | --- | --- | --- | --- | --- | --- | --- |
| **013350** | **Az önkormányzati vagyonnal való gazdálkodással kapcsolatos feladatok - Köt** | | | | | | |
| K3311 | **Villamosenergia szolgáltatás díja:** | | | | | | 300 000 |
| K351 | **Működési célú előzetesen felszámított általános forgalmi adó:** | | | | | | 81 000 |
|  |  |  |  |  |  |  |  |
| **064010** | **Közvilágítás - Köt.** | | | | | | |
| K3311 | **Villamosenergia szolgáltatás díja:** | | | | | | 16 800 000 |
| K351 | **Működési célú előzetesen felszámított általános forgalmi adó:** | | | | | | 4 536 000 |
|  |  |  |  |  |  |  |  |
| **091140** | **Óvodai nevelés, ellátás működtetési feladatai – Köt.** | | | | | | |
| K3311 | **Villamosenergia szolgáltatás díja:** | | | | | | 3 000 000 |
| K351 | **Működési célú előzetesen felszámított általános forgalmi adó:** | | | | | | 810 000 |

Fentiek hatására az Általános tartalék előirányzata 25.527.000 Ft-tal csökken.

1. Az adóbevételek felülvizsgálata során megállapításra került, hogy az eredetileg tervezett iparűzési adó előirányzata jelentősen alatta marad a jelenleg ismert bevételi adatoknak.

Ezért az Önkormányzat költségvetésében az Önkormányzatok funkcióra nem sorolható bevételei államháztartáson kívülről (900020-Köt.) kormányzati funkción az Értékesítési és forgalmi adók (B351) bevételi előirányzatát 110.000.000 Ft-tal javaslom megemelni.

A járóbeteg szakellátás átvételével kapcsolatos eszközbeszerzések esetében a tárgyalások még folyamatban vannak, azonban a várhatóan felmerülő költségekre indokolt céltartalékot beállítani, ezért a céltartalék előirányzatát 25.000.000 Ft-tal javaslom megemelni.

A fentiek hatására az általános tartalék előirányzata 85.000.000 Ft-tal nő.

1. A Varázsceruza Óvodában beázás történt, amely miatt az egyik csoportszobában 20 négyzetméteren felpúposodott a padló, mely felszedése és cseréje vált szükségessé. A padló a nemrég lezárult pályázati felújítás során került cserélésre, így a garancia megőrzése érdekében Önkormányzatunk a pályázatban kivitelező céget bízta meg a javítással. A biztosító a kártérítés összegét csak utólagosan tudja megállapítani. A javítási költség előirányzatát szükséges a költségvetésben biztosítani.

Ezért az Óvodai nevelés, ellátás működtetési feladatai (091140-Köt) kormányzati funkción a Karbantartási, kisjavítási szolgáltatások (K334) kiadási előirányzatát 205.000 Ft-tal, a Működési célú előzetesen felszámított általános forgalmi adó kiadási előirányzatát 55.350 Ft-tal javaslom megemelni. Ezzel egyidőben a Biztosító által fizetett kártérítés (B410) bevételi előirányzata 260.350 Ft-tal nő.

III. Tiszavasvári Polgármesteri Hivatal

1. A Kormány a Széchenyi Pihenő Kártya felhasználásának veszélyhelyzetben történő eltérő alkalmazásáról szóló 237/2023. (VI.19.) Korm. rendeletben lehetőséget adott arra, hogy az éves rekreációs keretösszegen felül, attól függetlenül, maximum 200.000 Ft egyszeri juttatást adhat a munkáltató a munkavállalója részére. A költségvetésben a köztisztviselők részére mindig az adható cafetéria keret törvényi minimumát biztosítjuk (jelenlegi keret: 231.900 Ft, maximálisan adható: 400.000 Ft). Ezért, valamint az idei évi inflációs folyamatok és a sok éve változatlan köztisztviselői bértábla miatt mindenképpen javaslom a képviselő-testületnek, hogy éljen a kormány által biztosított lehetőséggel. A jelenlegi költségvetési helyzetünket figyelembe véve nem áll módomban a maximális összeget javasolni, ezért az intézmény dolgozói esetében egy nettó 100.000 Ft/fő összegű kifizetéshez szükséges keret elfogadását javaslom az alábbi táblázatok szerint:

|  |  |  |  |  |  |  |  |
| --- | --- | --- | --- | --- | --- | --- | --- |
| **011130** | **Önkormányzatok és önkormányzati hivatalok jogalkotó és általános igazgatási tevékenysége – Áig.** | | | | | | |
| K1107 | **Béren kívüli juttatások:** | | | | | | 4 300 000 Ft |
| K2 | **Munkaadókat terhelő járulékok és szociális hozzájárulási adó** | | | | | | 1 204 000 Ft |
|  |  |  |  |  |  |  |  |
| **031030** | **Közterület rendjének fenntartása - Köt.** | | | | | | |
| K1107 | **Béren kívüli juttatások:** | | | | | | 100 000 Ft |
| K2 | **Munkaadókat terhelő járulékok és szociális hozzájárulási adó** | | | | | | 28 000 Ft |
|  | ***KIADÁS ÖSSZESEN:*** | | | | | | 5 632 000 Ft |
|  |  |  |  |  |  |  |  |
| **018030** | **Támogatási célú finanszírozási műveletek - Köt.** | | | | | | |
| B816 | **Központi, irányító szervi támogatás** | | | | | | 5 632 000 Ft |
|  | ***BEVÉTEL ÖSSZESEN:*** | | |  |  |  | 5 632 000 Ft |

Fentiek hatására az Önkormányzat költségvetésében az általános tartalék előirányzata 5.632.000 Ft-tal csökken.

Tiszavasvári, 2023. október 13

.

**Szőke Zoltán**

**polgármester**

**Rendelettervezet**

**Tiszavasvári Város Önkormányzata Képviselő-testületének .../2023. (X. 16.) önkormányzati rendelete**

**Tiszavasvári Város Önkormányzata 2023. évi költségvetéséről szóló 2/2023.(II.14.) önkormányzati rendeletének módosításáról**

Tiszavasvári Város Önkormányzata Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről szóló 1991. évi XX. törvény 138. § (1) bekezdés b) pontjában kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva, a következőket rendeli el:

**1. §**

(1) Az önkormányzat 2023. évi költségvetéséről szóló 2/2023. (II. 14.) önkormányzati rendelet 2. § (1) bekezdés a) és b) pontja helyébe a következő rendelkezések lépnek:

*(A képviselő-testület az önkormányzat 2023. évi költségvetését:)*

„*a)* 4**.**641**.**790**.**959Ft költségvetési bevétellel

*b)* 7**.**015**.**311**.**121Ft költségvetési kiadással”

(2) Az önkormányzat 2023. évi költségvetéséről szóló 2/2023. (II. 14.) önkormányzati rendelet 2. § (1) bekezdés c) pont ca) és cb) alpontja helyébe a következő rendelkezések lépnek:

*(A képviselő-testület az önkormányzat 2023. évi költségvetését:****2.373.5****20****.****162 Ft költségvetési hiánnyal, ebből:)*

„*ca)* 75.895.654Ft működési hiánnyal

*cb)* 2.297**.**624**.**508Ft felhalmozási hiánnyal”

**2. §**

Az önkormányzat 2023. évi költségvetéséről szóló 2/2023. (II. 14.) önkormányzati rendelet 3. § (2) bekezdése helyébe a következő rendelkezés lép:

„(2) Az önkormányzat a kiadások között 38**.**741**.**482 Ft általános, 125**.**362**.**418 Ft céltartalékot állapít meg, melyeket részletesen a 35. melléklet tartalmaz.”

**3. §**

(1) Az önkormányzat 2023. évi költségvetéséről szóló 2/2023. (II. 14.) önkormányzati rendelet 1. melléklete helyébe az 1. melléklet lép.

(2) Az önkormányzat 2023. évi költségvetéséről szóló 2/2023. (II. 14.) önkormányzati rendelet 2. melléklete helyébe a 2. melléklet lép.

(3) Az önkormányzat 2023. évi költségvetéséről szóló 2/2023. (II. 14.) önkormányzati rendelet 4. melléklete helyébe a 3. melléklet lép.

(4) Az önkormányzat 2023. évi költségvetéséről szóló 2/2023. (II. 14.) önkormányzati rendelet 6. melléklete helyébe a 4. melléklet lép.

(5) Az önkormányzat 2023. évi költségvetéséről szóló 2/2023. (II. 14.) önkormányzati rendelet 7. melléklete helyébe az 5. melléklet lép.

(6) Az önkormányzat 2023. évi költségvetéséről szóló 2/2023. (II. 14.) önkormányzati rendelet 9. melléklete helyébe a 6. melléklet lép.

(7) Az önkormányzat 2023. évi költségvetéséről szóló 2/2023. (II. 14.) önkormányzati rendelet 14. melléklete helyébe a 7. melléklet lép.

(8) Az önkormányzat 2023. évi költségvetéséről szóló 2/2023. (II. 14.) önkormányzati rendelet 15. melléklete helyébe a 8. melléklet lép.

(9) Az önkormányzat 2023. évi költségvetéséről szóló 2/2023. (II. 14.) önkormányzati rendelet 17. melléklete helyébe a 9. melléklet lép.

(10) Az önkormányzat 2023. évi költségvetéséről szóló 2/2023. (II. 14.) önkormányzati rendelet 18. melléklete helyébe a 10. melléklet lép.

(11) Az önkormányzat 2023. évi költségvetéséről szóló 2/2023. (II. 14.) önkormányzati rendelet 20. melléklete helyébe a 11. melléklet lép.

(12) Az önkormányzat 2023. évi költségvetéséről szóló 2/2023. (II. 14.) önkormányzati rendelet 21. melléklete helyébe a 12. melléklet lép.

(13) Az önkormányzat 2023. évi költségvetéséről szóló 2/2023. (II. 14.) önkormányzati rendelet 22. melléklete helyébe a 13. melléklet lép.

(14) Az önkormányzat 2023. évi költségvetéséről szóló 2/2023. (II. 14.) önkormányzati rendelet 34. melléklete helyébe a 14. melléklet lép.

(15) Az önkormányzat 2023. évi költségvetéséről szóló 2/2023. (II. 14.) önkormányzati rendelet 35. melléklete helyébe a 15. melléklet lép.

(16) Az önkormányzat 2023. évi költségvetéséről szóló 2/2023. (II. 14.) önkormányzati rendelet 36. melléklete helyébe a 16. melléklet lép.

(17) Az önkormányzat 2023. évi költségvetéséről szóló 2/2023. (II. 14.) önkormányzati rendelet 39. melléklete helyébe a 17. melléklet lép.

(18) Az önkormányzat 2023. évi költségvetéséről szóló 2/2023. (II. 14.) önkormányzati rendelet 42. melléklete helyébe a 18. melléklet lép.

**4. §**

Ez a rendelet 2023. október 17-én lép hatályba.

Tiszavasvári, 2023. október 16.

**Szőke Zoltán Dr. Kórik Zsuzsanna**

**polgármester jegyző**

**Kihirdetve:** 2023. október 16.

**Dr. Kórik Zsuzsanna**

**jegyző**

**Általános indokolás**

Az államháztartásról szóló 2011. évi CXCV. törvény 34. § (1)-(5) bekezdésében foglaltak szerint, a helyi önkormányzat költségvetési rendeletét módosíthatja.

Részletes indokolás

**Az 1. §-hoz**

A költségvetési rendelet módosításával a költségvetési és finanszírozási bevételi, kiadási főösszegek és a hiány összegei e rendelet szerinti módosult összegeit mutatja be.

**A 2. §-hoz**

A módosítások után meglévő tartalékok állományáról ad tájékoztatást.

**A 3. §-hoz**

A költségvetési rendeleten belül a módosuló mellékleteket mutatja be.

**A 4. §-hoz**

A rendelet hatálybalépéséről rendelkezik.