**VÁLLALKOZÁSI SZERZŐDÉS**

- TERVEZET –

A jelen szerződés (a továbbiakban: a **Szerződés**) az alább jelölt helyen és időpontban jött létre

Név **Tiszavasvári Város Önkormányzata**

Székhely: 4440 Tiszavasvári, Városháza tér 4.

Képviseli: Szőke Zoltán polgármester

Adószám: 15732468-2-15

Bankszámlaszáma: 11744144-15404761

Képviselő postázási címe: 4440 Tiszavasvári, Városháza tér 4.

Képviselő e-mail címe: [tvonkph@tiszavasvari.hu](mailto:tvonkph@tiszavasvari.hu)

Képviselő telefonszáma: 06-42/520-500

a továbbiakban: **megrendelő,**

Név **Nyíregyházi Szakképzési Centrum**

Székhely: 4400 Nyíregyháza, Dugonics u. 10-12.

Képviseli: Pájer Attila kancellár

Adószám: 15832070-2-15

Bankszámlaszáma: 10044001-00335302-00000000

Képviselő postázási címe: 4400 Nyíregyháza, Dugonics u. 10-12.

Képviselő e-mail címe: [centrum@nyiregyhaziszc.hu](mailto:centrum@nyiregyhaziszc.hu)

Képviselő telefonszáma: 06-42/512-371

a továbbiakban: **Együttműködő Partner**,

másrészről

Név: **Szabó-Tetőmester Kft.**

Székhely: 4803 Vásárosnamény, Iskola u. 87.

Képviseli: Szabó Zoltán ügyvezető

Adószáma: 23117712-2-15

Cégjegyzék száma: 15-09-077015

Bankszámlaszáma: 11744065-20109204-00000000

Képviselő postázási címe: 4803 Vásárosnamény, Iskola u. 87.

Képviselő e-mail címe: [szabotetomester@gmail.com](mailto:szabotetomester@gmail.com)

Képviselő telefonszáma: ………………………………

a továbbiakban, mint **Vállalkozó,**

(Megrendelő, és Vállalkozó a továbbiakban együttesen: **Felek**) között az alulírott napon és helyen, az alábbi feltételekkel:

**ELŐZMÉNYEK**

* + - * 1. A Megrendelőt a Szabolcs-Szatmár-Bereg Megyei Kormányhivatal Építésügyi és Örökségvédelmi Főosztály Építésügyi, Építésfelügyeleti és Örökségvédelmi Osztály (4400 Nyíregyháza, Hősök tere 5., a továbbiakban Örökségvédelem) 2022 február 9. napján kelt 202200125634 ÉTDR azonosító számú, IR-000720289/2022 iratazonosító számú határozatával azonnali végrehajtással kötelezte, mint tulajdonost, a Dessewffy kastély műemlék épület további állagromlását megakadályozó ideiglenes intézkedésként, az abban megjelölt munkálatokra. Megrendelő és Együttműködő Fél 2023……….. napján kelt Együttműködési Megállapodási Szerződést kötött Tiszavasvári Dessewffy kastély állagmegóvása tárgyban.
        2. A Megrendelő 2023. augusztus 22. napján árajánlatot kért be a munkálatok elvégzésére. Vállalkozó 2023. augusztus 31. napján ajánlatot nyújtott be az 2.1. pontban meghatározott feladatok teljesítése tárgyában, amely ajánlatot a Megrendelő az ajánlatok bírálatát követően érvényesnek, majd a legelőnyösebbnek és ezáltal nyertesnek nyilvánította …………………………….. megnevezésű …../2023. (……..) Kt. számú határozattal.

Vállalkozó a szerződés teljesítését az alábbi - számszerűsíthető adatok - szerint vállalja:

|  |  |
| --- | --- |
| Teljes nettó vállalkozói díj (a teljes építési beruházásra vonatkozó, - általános forgalmi adó nélkül számított - vállalkozói díj HUF-ban kifejezve) | nettó 8.824.504,- Ft |

* + - * 1. A Megrendelő által a Vállalkozó részére fizetendő vállalkozói díj ellenében és a jelen Szerződésben foglalt kölcsönös kötelezettségvállalásoknak megfelelően, a Felek az alábbi megállapodást kötik. A Vállalkozó nyertes ajánlata a Szerződés 1. számú mellékletét képezi.

A Nyíregyházi Szakképzési Centrum, mint Együttműködő Fél, jelen megállapodásban foglaltakat tudomásul veszi, jelen megállapodás aláírásával. Jelen szerződésben a vonatkozó rendelkezéseket magára nézve kötelezőnek elismeri.

1. A SZERZŐDÉS ÉRTELMEZÉSE

* 1. Definíciók

A Szerződésben szereplő, nagy kezdőbetűvel írt szavak és kifejezések az alábbi jelentéssel bírnak:

**Építési Terület:** Magyarország, **4440 Tiszavasvári, Petőfi u. 1. sz. alatti 2443 hrsz. (Dessewffy kastély épülete)**

**Létesítmény** jelenti a jelen Szerződés 1. mellékletében meghatározott, a jelen Szerződés szerinti kivitelezési munkával érintett területet.

**Munkálatok** jelentik mindazt a mérnöki, beszerzési, építési, kivitelezési, építésirányítási, szállítási, betanítási, tesztelési, engedélyeztetési és forgalombahelyezési szolgáltatás, illetve a dokumentumok, építőanyagok, berendezések, rendszerek, alkatrészek és összetevők biztosítását, amely a jelen Szerződés tárgyával kapcsolatos mérnöki munkákhoz, építéshez, teszteléshez és üzembe helyezéshez, illetve Vállalkozó jelen Szerződésben foglalt minden egyéb kötelezettségvállalásának teljesítéséhez szükséges.

**Ptk**. jelenti a Polgári Törvénykönyvről szóló 2013. évi V. törvényt.

**Tételes költségvetés** jelenti a Vállalkozó által a jelen Szerződés teljesítésére vonatkozóan adott és 1. melléklet alatt csatolt árajánlatát, részletes tételenkénti bontásban.

**Többletmunka** jelenti a Szerződésben szereplő, de a Vállalkozó tételes költségvetésében (1. melléklet) és a vállalkozói díj meghatározásánál figyelembe nem vett munkatételt és az olyan munkát, amely a Létesítmény rendeltetésszerű használatra alkalmasságához szükséges (Ptk. 6:244.§ (1) bekezdése).

**Vállalkozói Díj** a lenti **3.1 pontban meghatározott díjat jelenti.**

* 1. További értelmezési szabályok

A jelen Szerződésben

* + 1. a fenti 1.1 pontban meghatározott fogalmak és kifejezések a mellékletekre is vonatkoznak;
    2. a tartalomjegyzék, a pontok és bekezdések, valamint a mellékletek címe csak a hivatkozás megkönnyítését szolgálja, és a Szerződés értelmezését nem befolyásolja;
    3. az előzményekre, pontokra, bekezdésekre vagy mellékletekre történő hivatkozások ellentétes rendelkezés hiányában a jelen Szerződés előzményeire, pontjaira, bekezdéseire, mellékleteire vonatkoznak;
    4. a jogszabályokra történő hivatkozások mindig azok módosításaira, kivételeire is vonatkoznak, és minden egyéb hatályban lévő jogszabály későbbi módosításai, illetve később hatályba lépő részei is beleértendők;
    5. az egyes számú megfogalmazások többes számban is értendőek és fordítva;
    6. az egyes fejezetekbe való besorolás a jelen Szerződés és mellékletei érvényesíthetőségét nem befolyásolja;
    7. a megállapodásokra, nyilvántartásokra, okmányokra, engedélyekre, szabályzatokra vagy egyéb iratokra (a jelen Szerződést is beleértve), illetve azok rendelkezéseire történő hivatkozások ezeknek az iratoknak a módosított, megváltoztatott, kiegészített, hatályát vesztett vagy megújított változataira is vonatkoznak.
  1. Ellentmondások

A jelen Szerződés és annak mellékletei közötti bármilyen ellentmondás esetén **a jelen Szerződésben foglaltak irányadók**. A jelen Szerződés mellékletei közötti bármilyen ellentmondás esetén a Ptk. az irányadóak.

1. A SZERZŐDÉS TÁRGYA

A Megrendelő megrendeli a Vállalkozótól, a Vállalkozó pedig elvállalja a Szabolcs-Szatmár-Bereg Megyei Kormányhivatal Építésügyi és Örökségvédelmi Főosztály Építésügyi, Építésfelügyeleti és Örökségvédelmi Osztály által a 2022 február 9. napján kelt 202200125634 ÉTDR azonosító számú, IR-000720289/2022 iratazonosító számú (örökségvédelmi hatóság kötelezése) határozat I. részében ideiglenes intézkedésként **előírt**, a **Dessewffy kastély műemlék épület további állagromlását megakadályozó** alábbi **munkálatok kivitelezését,** a **jelen Szerződésnek, valamint a vonatkozó jogszabályoknak megfelelően, első osztályú minőségben**:

- az épület teljes tetőszerkezetének – statikus szakember vezetésével – felülvizsgált sérült részeit, hiányos tetőszerkezeti elemeit, tartószerkezeti művezetés mellett, ideiglenesen, de szakszerűen **megerősíti**, **pótolja**.

Az **ellátandó feladatok részletes leírását, annak megvalósítását jelen szerződés 1. sz. mellékletét képző Vállalkozói árajánlat tartalmazza**.

* 1. A Felek az egyértelműség kedvéért rögzítik, hogy a Vállalkozó által teljesítendő Munkálatok magukban foglalják a jelen Szerződés tárgyához kapcsolódó összes előkészítő és felvonulási munkát, az anyagminta bemutatásokat, a közterület foglalásokat (amennyiben szükséges), a műszaki, hatósági átadás-átvételi eljárások lefolytatását, a szomszédos épületrészekben és az Építési Területen a Munkálatok során esetlegesen okozott károk helyreállítását, kivitelezési munkálatokból eredő hulladék gyűjtését és elszállítását saját költségen, valamint bármely egyéb munkálatot, amely a jelen Szerződés szerinti kivitelezéshez szükséges.

1. VÁLLALKOZÓI DÍJ

3.1 Felek a teljes körű kivitelezés ellentételezéseként a vállalkozó szerződésszerű teljesítése esetére, a Vállalkozói Díjat az alábbiak szerint állapítják meg:

**nettó** 8.824.504,- HUF + 27 % Áfa, azaz **bruttó** 11.207.120,- forint.

A Vállalkozói Díj átalánydíj és tartalmazza a Vállalkozó jelen Szerződés szerinti teljesítésével összefüggésben felmerülő valamennyi költségét függetlenül attól, hogy az Tételes költségvetésben, a Teljesítési és számlázási ütemtervben a feladat, munkanem vagy munka konkrétan nevesítve lett-e vagy sem. A Vállalkozói Díj tartalmazza az euró-forint esetleges árfolyamváltozásának többletköltségeit és azon munkafolyamatok költségét is, amelyek jelen szerződésben, illetve a mellékleteiben külön nevesítve nincsenek ugyan, de az elvállalt állagmegóvási szintű karbantartáshoz szükségszerűen hozzátartoznak. Vállalkozó a Vállalkozói díj kialakításakor elvárható gondossággal vizsgálta felül a rendelkezésre bocsátott dokumentumokat és megismerte a teljesítés helyszínét. A vállalkozói díj az ajánlatban, szerződésben foglalt mennyiségi és minőségi követelmények figyelembevételével került meghatározásra és biztosítja, hogy a létesítmény a kötelezési eljárásnak megfelelő állapotát, valamint a szerződés tárgyát képező építési beruházás hiba és hiánymentes kivitelezésének határidőre történő teljesítését. A Vállalkozó a Többletmunkát a Vállalkozói Díj növelése nélkül, illetve többlet vállalkozói díj nélkül köteles teljesíteni.

3.2 A jelen Szerződés hatályba lépésének időpontja nem befolyásolja a Vállalkozói Díj összegét és a Vállalkozói Díj egyoldalúan nem módosítható a jelen Szerződés hatálya alatt.

3.3 Vállalkozó a Vállalkozási Díjat a Megrendelő igényei és a végrehajtandó feladat átfogó értékelését és áttekintését követően, a hiányzó információkat beszerezve és a meglévő tervezési eltéréseket, hibákat és hiányosságokat kiküszöbölve határozta meg. Vállalkozó semmilyen követelést nem jogosult érvényesíteni a Megrendelővel szemben jelen pontban felsorolt dokumentumok bármely vélt vagy valós hiányossága miatt.

1. FIZETÉSI FELTÉTELEK
   1. Megrendelő **kijelenti,** hogy a Vállalkozói Díj 100%-át a **megrendelő teljesíti vállalkozó felé átutalással**.
   2. Fizetési ütemterv
2. előleg: Vállalkozó a nettó Vállalkozói Díj legfeljebb 25%-ának megfelelő mértékű előlegre jogosult. Az előleg igénylése nem kötelező. Az előleget a Vállalkozó a munkaterület átadását követő 10. naptári napig igényelheti. Amennyiben a Vállalkozó előlegbekérőt nem állít ki, Megrendelő úgy tekinti, hogy Vállalkozó nem igényel előleget. Előlegszámla az előleg kifizetését követően 8 napon belül kerül kiállításra. Az előleg végszámlában kerül elszámolásra.
3. **az első részszámla** az építési munkálatok 50 %-ának teljesítését követően nyújtható be a vállalkozási díj 50 %-nak megfelelő százalékban, a Szerződő Felek és az építési műszaki ellenőr által igazolt teljesítési igazolás szerződésszerű aláírása után.
4. **a végszámla** benyújtására az építési munkálatok 100 %-ának teljesítését követően, a műszaki átadás-átvételi eljárás sikeres lezárása után kiállított Szerződő Felek és az építési műszaki ellenőr által igazolt teljesítési igazolás szerződésszerű aláírása után jogosult, a Vállalkozói Díj fennmaradó százalékában, melyből levonásra kerül az előlegszámla alapján Megrendelő által megfizetett vállalkozói díjelőleg.
   1. Vállalkozó minden számlát a **megrendelő** nevére és székhelyére köteles kiállítani, valamint azon köteles feltüntetni a **megrendelő** és a Vállalkozó adószámát, továbbá az elvégzett munka pontos megnevezését. A számlához minden esetben csatolni kell **a tényleges költségekről szóló tételes számlarészletezést és a teljesítési igazolás műszaki ellenőr által is aláírt másolati példányát.** A számla fizetési határideje a számla **kiállításától számított 30. nap.** A fizetés időpontja a **megrendelő** bankszámlája megterhelésének időpontja. A nem szerződésszerűen és jogszerűen kiállított, a Szerződés szerint szükséges mellékleteket nem tartalmazó számla nem fogadható be, ezekben az esetekben **megrendelő** fizetési késedelme kizárt.
   2. Amennyiben bármely, a jelen szerződés alapján ténylegesen esedékes összeg kifizetése az előírt fizetés napjához képest késedelmes, Vállalkozó késedelmi kamatra jogosult a ki nem fizetett összeg után a késedelem idejére a Ptk. alapján.

A kifizetésre alkalmazandó az államháztartásról szóló 2011. évi CXCV. törvény (Áht.), az általános forgalmi adóról szóló 2007. évi CXXVII törvény (Áfa törvény).

* 1. A **Vállalkozó a jelen Szerződés alapján fennálló semmilyen (meglévő vagy jövőbeli) kintlévőségét vagy követelését nem ruházhatja át (ideértve, de nem kizárólag a faktoringot),** nem zálogosíthatja el vagy **nem** terhelheti meg más módon **megrendelő** előzetes írásos, szabályszerűen aláírt jóváhagyása nélkül, melynek megadásáról **megrendelő** teljes mértékben saját belátása szerint dönt.
  2. **A megrendelő a Vállalkozónak fizetendő Vállalkozói Díjba a Vállalkozóval szemben fennálló, általa elismert egynemű és lejárt egyéb követelését beszámíthatja.**

1. AZ ÉPÍTÉSI TERÜLET

* 1. **Az Együttműködő Partner** az **Építési Területet jelen szerződés melléklete szerinti lehatárolással** jelen **Szerződés hatályba lépésétől számított legkésőbb 10 naptári napon** **belül adja át** a Vállalkozó részére. Az átadott Építési Terület átvételének megtörténtéről a Felek jegyzőkönyvet vesznek fel. Az Építési Terület átvételének napja a jegyzőkönyvben rögzített dátum. Az Építési Terület átvételétől a Vállalkozó haladéktalanul köteles a meghatározott részt az 5.3 pontban foglaltak szerint a megfelelő módon elkerítve elzárni - fokozott figyelemmel az iskola működésére - a Munkálatokat megkezdeni. A Vállalkozó az Építési Terület átvételétől kezdve szabad és folyamatos hozzáféréssel rendelkezik az Építési Területhez, és viseli a kárveszélyt az átadott Építési Területre, az átadott Építési Területen tárolt eszközökre, az átadott Építési Területen általa már elvégzett beruházásokra vonatkozóan.

Vállalkozó tudomásul veszi, hogy az átadott munkaterülettel **érintett ingatlanon, azonos helyrajzi számon** **köznevelési intézmény működik Együttműködő Partner fenntartásában.**

**Vállalkozó tudomásul veszi, hogy a munkaterület Együttműködő partner vagyonkezelésében van, így mint birtokban lévő fél a munkaterületet Együttműködő partner adja át, a bejárás biztosítására Együttműködő partner jogosult és köteles.**

**Együttműködő partner, mint vagyonkezelő birtokban lévő fél kötelezi magát a munkálatokban történő együttműködésre Válallkozóval.**

* 1. A Vállalkozó köteles a Megrendelő által meghatározott feltételek szerint az Építési Területet körülkeríteni és valamennyi jogszabály és hatósági előírás által meghatározott minden feltételt betartani.
  2. Vállalkozó az **Építési Területet köteles úgy körülkeríteni, hogy oda illetéktelenek semmilyen módon ne tudjanak bejutni. Amennyiben az Együttműködő Partner által az örökségvédelmi hatóság kötelezésnek való megfelelés végrehajtásaként kiépített kerítés a munkaterület lehatárolására alkalmas, külön lehatárolás nem szükséges. Ennek felelőssége azonban vállalkozót terheli.** A Vállalkozó az Építési Területen végzett mindennemű munkáért és az elkerítéssel összefüggésben esetlegesen keletkező károkért, balesetért és a baleset következményeiért teljes körű felelősséggel tartozik.
  3. A **Vállalkozó meggyőződött arról, hogy az Építési Területhez vezető megközelítési útvonal megfelelő és rendelkezésre áll**. A Vállalkozó felelős az építkezés megközelítési útvonalán a tevékenyégéből adódó szennyeződések rendszeres és folyamatos eltávolításáért és károk elhárításáért. A Megrendelő nem felel olyan követelésekért, amelyek az Építési Területen történő építkezés megközelítési útvonalának Vállalkozó általi használatából erednek.

* 1. A **Vállalkozó az Építési Területet köteles lekeríteni, kivéve jelen szerződés 5.3. pontjában foglaltakat**. A Munkálatok végzése során – **függetlenül attól, hogy a munkaterület lekerítése általa, vagy** **Együttműködő Partner által a kötelezésnek való megfelelés végrehajtásaként** történik - a Vállalkozó az Építési Területet minden szükségtelen zavaró tényezőtől megóvja, és Vállalkozó **gondoskodik a Munkálatokhoz szükséges felszerelésnek és anyagkészletének az elkülönített és szakszerű tárolásáról, felelős őrzéséről**. A Vállalkozó az Építési Területről a Munkálatok elvégzéséhez már nem szükséges minden törmeléket, hulladékot folyamatosan eltakarít, és elszállít. A teljesítési igazolás kiállítását megelőzően a Vállalkozó az Építési Területről eltakarít és elszállít minden felszerelést, többlet anyagot, törmeléket, hulladékot, veszélyes anyagot, amelyek a Munkálatok elvégzése során keletkeztek, vagy amelyeket aközben használtak. A Vállalkozó az Építési Területet a **Megrendelő és Együttműködő Partner** által elfogadott, rendezett és biztonságos állapotban hagyja. Amennyiben Vállalkozó a jelen pont szerint nem távolítja el a hátra maradt felszerelést, többlet anyagot, törmeléket, hulladékot, veszélyes anyagot, a Megrendelő azt a Vállalkozó költségére elszállíthatja vagy elszállíttathatja.

1. TELJESÍTÉSI HATÁRIDŐK, TELJESÍTÉSI IGAZOLÁS, KÖTBÉR

* 1. Teljesítési határidők

Vállalkozó valamennyi kivitelezési Munkálatot (ideértve a Megrendelő által jelzett esetleges hiányos/hibás teljesítés miatti javításokat, hiánypótlásokat is) 2023. december 31. napjáig köteles elvégezni, a műszaki átadás-átvételi eljárást megindítását kezdeményezi, mely eljárás eredményes lezárásának feltétele a hiba és hiánymentes teljesítés.

A kivitelező akkor teljesíti a munkát, ha azt a hatósági engedélyek, vonatkozó előírások, szabványok, kivitelezési tervdokumentáció, valamint jelen szerződésben foglaltak szerint határidőre elkészíti, és műszaki átadás-átvételi eljárás során megrendelőnek átadja, a megrendelő pedig a munkát átveszi.

Megrendelő előteljesítést elfogad, figyelemmel a 6.4 pontra.

A Munkálatok szerződésszerű teljesítése esetén a Felek a műszaki átadás-átvételt lefolytatják és arról jegyzőkönyvet készítenek. A műszaki átadás-átvételi jegyzőkönyv nem minősül teljesítési igazolásnak. A Felek rögzítik, hogy valamennyi készültségi fok elérését a Megrendelő és a műszaki ellenőr írásban igazolja a részszámla kiállítása érdekében, az azonban nem tekinthető műszaki átadás-átvételi jegyzőkönyvnek, illetve az elvégzett Munkálatok szerződésszerű teljesítésének elismeréseként.

* 1. Megrendelő a **végszámla esetében a teljesítésigazolás kiállítására akkor köteles, ha az alábbiak mindegyike teljesült:**
     1. a jelen Szerződés szerinti kivitelezésével kapcsolatos, **jelen Szerződésből fakadó kötelezettségeit a Vállalkozó hiánytalanul teljesítette** (azaz a vonatkozó műszaki átadás-átvételi jegyzőkönyv aláírásra került és a Vállalkozó a hibajegyzék szerinti hibákat kijavította).
     2. a Vállalkozó az Építési Területet átadás-átvételi jegyzőkönyvek aláírásával átadta a Megrendelőnek a 191/2009. (IX.15.) Korm. rendelet 33. §-ában foglaltak teljesítése mellett;
     3. a 191/2009. (IX.15.) Korm. rendelet 33. §-ában meghatározott dokumentáción túl a Vállalkozó átadta a Megrendelőnek a **teljes megvalósulási dokumentációt**;
     4. a Vállalkozó írásban megerősítette a Megrendelő felé, hogy a Létesítmény vagy annak bármely része tekintetében egyetlen alvállalkozó sem támaszt semmilyen követelést, továbbá átadta **az alvállalkozói naplók igazolt lezárását tanúsító dokumentumot** a Megrendelőnek;

**A teljesítési igazolás kiállításának feltétele a Megrendelő által kijelölt műszaki ellenőr által kibocsátott műszaki igazolás.**Amennyiben **a teljesítés nem szerződésszerű,** a Megrendelő **a teljesítési igazolás kiállítását megtagadhatja** és a Vállalkozó a **többletköltségek viselése mellett köteles továbbra is szabályszerűen teljesíteni.**

**A teljesítési igazolás aláírására jogosult személy a Megrendelő részéről: Szőke Zoltán polgármester** (tel: …………………….; e-mail: polgarmester@tiszavasvari.hu), míg a Vállalkozó részéről: **Szabó Zoltán ügyvezető** (tel: ………………………. e-mail: [szabotetomester@gmail.com](mailto:szabotetomester@gmail.com)). A teljesítési igazolást a műszaki **ellenőr is köteles jóváhagyólag aláírni.**

* 1. A Vállalkozó a **késedelem alól nem mentesülhet időjárási körülményekre, valamint erőforrás-, kapacitáshiányra hivatkozással.**

* 1. Megrendelő **előteljesítést azzal fogad el,** hogy ilyen esetben a Vállalkozó a Vállalkozói **Díjon felül nem jogosult további ellentételezést követelni.**

* 1. Felek megállapodnak, hogy **jelen Szerződés szerinti teljesítést illető esetleges vitáik nem késleltetik a jelen Szerződésben vállalt kötelezettségek teljesítését.**
  2. A Felek megállapodnak abban, hogy ha a Vállalkozó bármely okból a **6.1. pont szerinti határidőhöz képest késedelembe esik,** úgy kötbért köteles fizetni a **megrendelő** részére (a továbbiakban: **Késedelmi Kötbér**). A Késedelmi Kötbér mértéke a késedelem minden megkezdett napjára vonatkozóan a **nettó Vállalkozói Díj 0,5 %-a, de legfeljebb a teljes nettó vállalkozói díj 15 %-a.** Amennyiben a Vállalkozó késedelme következtében a Késedelmi Kötbér eléri a jelen pont szerinti maximális értéket, úgy a **megrendelő** jogosult felmondani a szerződést, és meghiúsulási kötbért követelni a Vállalkozótól. Felmondás esetén **megrendelő** és Vállalkozó kötelesek a felmondás közlésének napján fennálló állapot szerint elszámolni egymással.
  3. Amennyiben Vállalkozó bármely okból a jelen szerződésben foglaltaktól eltérően teljesít úgy kötbért köteles fizetni a **megrendelő** részére (a továbbiakban: **Hibás Teljesítési Kötbér**). A Hibás Teljesítési Kötbér mértéke a hibás teljesítéssel érintett minden megkezdett naptári napjára vonatkozóan a **nettó Vállalkozói Díj 0,5 %-a, a hiba kijavításáig, de legfeljebb a teljes nettó vállalkozói díj 15 %-a.** Amennyiben a Vállalkozó hibás teljesítése következtében a Hibás Teljesítési Kötbér eléri a jelen pont szerinti maximális értéket, úgy a **megrendelő jogosult** felmondani a szerződést, és meghiúsulási kötbért követelni a Vállalkozótól. Felmondás esetén **megrendelő** és Vállalkozó kötelesek a felmondás közlésének napján fennálló állapot szerint elszámolni egymással.
  4. Amennyiben a teljesítés a Vállalkozó - a Ptk. 6:186. § (1) bekezdése alapján - olyan okból amelyért felelős, a teljesítés megtagadása vagy lehetetlenülése, a fenti 6.6 pont szerinti jelentős késedelme vagy hibás teljesítése miatt meghiúsul, a Vállalkozó a **teljes nettó vállalkozói díj 20 %-ának megfelelő meghiúsulási kötbért** (a továbbiakban: **Meghiúsulási Kötbér**) köteles megfizetni a **megrendelő** részére. **A vállalkozó által megfizetett Késedelmi Kötbér mértéke a Meghiúsulási Kötbérbe beszámítandó.**
  5. **Megrendelő** fenti **6.6 – 6.8. pontokban biztosított jogai nem értelmezhetőek** az egyéb jogszabály alapján **a Vállalkozó szerződésszegése esetén fennálló jogainak korlátozásaként (ideértve többek között a kártérítés követelését). A teljesítés elfogadása nem jelenti azt, hogy Megrendelő késedelmi kötbérigényéről lemondott volna.**

**7. ÉPÍTÉSI MŰSZAKI ELLENŐR ÉS FELELŐS MŰSZAKI VEZETŐ**

7.1 A Megrendelő a kivitelezési időtartam tekintetében az őt megillető, jelen Szerződésben meghatározott felügyeleti jogokat ellátó és kötelezettségeket végrehajtó személyt, mint építési műszaki ellenőrt köteles kijelölni. Az építési **műszaki ellenőr** a Megrendelőnek a Vállalkozóval a kivitelezési időtartam során a Vállalkozás koordinációjára irányulóan folytatandó **kommunikáció céljából kijelölt kapcsolattartója,** továbbá a 191/2009. (IX.15.) Korm. rendeletben foglalt feladatok elvégzője. **A koordinációval összefüggő ügyekben a műszaki ellenőr nyilatkozatai ennek megfelelően egyenértékűek a Megrendelő nyilatkozataival. A műszaki ellenőr köteles a Vállalkozó által az eltakarásra kerülő szerkezetek ellenőrzésének biztosításáról szóló értesítés közlésétől számított három munkanapon belül az eltakarásra kerülő szerkezetek ellenőrzését elvégezni**. A műszaki ellenőr köteles továbbá a Munkálatokat folyamatosan ellenőrizni és a műszaki átadás-átvételi jegyzőkönyvet, az egyes számlák alapját képező igazolásokat, teljesítési igazolást jóváhagyólag aláírni.

**Építési műszaki ellenőr: TIVA-TERV Bt.** (képviseli: Kovács Zoltán; email cím: tivaterv@gmail.com; tel.sz.: …………………….; kamarai szám: MV-É 15-0160; NÜJ szám: 768173064)

* 1. A 191/2009. (IX.15.) Korm. rendelet 13. §-ában foglaltaknak megfelelően a Munkálatok kivitelezésének felügyeletére a **Vállalkozó köteles** szakáganként, a szükséges képesítésekkel és jogosítványokkal rendelkező **felelős műszaki vezetőt megbízni.** Kivitelezési munka végzése esetén a felelős műszaki vezetőnek (vagy építésvezetőnek, mint helyettesének) mindig, folyamatosan az Építési Területen kell tartózkodnia és felügyelnie a Munkálatokat.

**Felelős műszaki vezető**: ....................... (székhely: .......................; e-mail cím: ...................; tel.: ...................; kamarai szám: ..........................; NÜJ szám: ..............................)

**8. VÁLLALKOZÓ TOVÁBBI KÖTELEZETTSÉGEI, FELELŐSSÉGE**



* 1. A Vállalkozó a Szerződés teljesítése során betartja és teljesíti a hazai jogszabályok, a kivitelezés során releváns szakmai szervezetek szerződéskötéskor érvényes alkalmazástechnikai utasításait. (pl. MÉSZ, ÉMSZ, stb.), illetve az európai uniós előírások kötelezően alkalmazandó rendelkezéseit, ideértve az érvényes tűzvédelmi, biztonsági és munkavédelmi előírásokat, illetve a jogszabályokban kiszabott díjakat megfizeti. **A Vállalkozó vállalja,** hogy az általa elkészített Létesítmény minősége megfelel mind a **felhasznált építőanyagok, mind a szerkezet és mindezek kivitele szempontjából a Szerződésnek, a vonatkozó engedély(ek)nek, továbbá, hogy a Vállalkozó a vonatkozó magyar szabványok és előírások szerint, I. osztályú minőségben végzi a kivitelezést.** A Vállalkozó az általa elvégzendő Munkálatok bármely részére vonatkozó minden egyes engedélyt (ideértve a Létesítmény vagy annak bármely része kivitelezéséhez és későbbi használatához a 8.2 - 8.5 pontban foglaltakon túl esetlegesen szükséges minden további hatósági engedélyt is), **jogosítványt vagy jóváhagyást ésszerű időn belül megszerez,** figyelembe véve a **berendezések és építőanyagok szállítási idejét,** illetve a Munkálatok befejezéséhez szükséges időt. A Vállalkozó a Munkálatokat a jelen Szerződés rendelkezései szerint és a hasonló létesítmények fejlesztésével foglalkozó szakmai vállalkozóktól **elvárható legjobb gyakorlatoknak megfelelően teljesíti.**
  2. A **bontási és építési hulladékokról** a Vállalkozónak rendszeres nyilvántartást kell vezetnie, a munkálatok befejezését követően a **bontási és az építési hulladék nyilvántartó lapot,** valamint a hulladékkezelők átvételi igazolásait át kell adni hiánytalanul a Megrendelő részére. Ez a teljesítési igazolás kiadásának előfeltétele. Ezek környezetvédelmi hatóság felé történő benyújtása a Megrendelő feladata.
  3. Vállalkozó vállalja, hogy a **Szerződésben meghatározott feladatokat teljes körűen végrehajtja, ideértve minden olyan munkát, munkarészt** (függetlenül attól, hogy az a terven jelölésre került, vagy leírása megtörtént-e), mely a **Szerződésben szereplő feladatok szakszerű és Megrendelő jelen Szerződésben rögzített igényeinek megfelelő elvégzéséhez,** valamint az eredménynek a mindenkori hatályos jogszabályoknak, magyar szabványoknak, előírásoknak, irányelveknek és a Szerződésben foglalt elvárásoknak megfelelő használatához **szükséges.**
  4. Jelen Szerződés egyetlen rendelkezése sem mentesíti a Vállalkozót a 191/2009. (IX.15.) Korm. rendelet alapján fennálló kötelezettségei alól.

* 1. A Vállalkozó kijelenti, hogy **a vállalkozó és alvállalkozói a kivitelezési tevékenység végzéséhez szükséges valamennyi jogszabályi feltételnek megfelelnek, jogosultsággal rendelkeznek** és a jelen Szerződés időtartama alatt is eleget tesz ezen követelményeknek.

* 1. A Vállalkozó a Munkálatok tervszerű összehangolására vonatkozóan **részletes, heti organizációs tervet,** **ütemtervet köteles készíteni és írásban képviseletre jogosult aláírásával ellátva megküldeni a szerződéskötést követő 10 naptári napon belül, melyhez előzetes egyeztetést kell lefolytatni a Megrendelővel, melyet Megrendelő haladéktalanul megküld Együttműködő Partnernek.** A Vállalkozó az egyes munkaszakaszok elkezdését megelőzően bejelenti a Megrendelőnek a tervezett Munkálatot és folyamatosan egyeztet vele a Munkálatok előrehaladásáról.

A Munkálatokhoz szükséges **szociális konténert, szerszámokat, berendezéseket, segédanyagokat, gépeket a Vállalkozó biztosítja saját felelősségére és saját költségén,** a sikeres teljesítéshez szükséges mértékben. Vállalkozó köteles gondoskodni arról, hogy a **felhasznált anyagok minősége megfeleljen a gyártó országokban alkalmazott szabványok előírásainak** úgy, hogy maradéktalanul kielégítse az élet-, vagyon-, egészség- és munkavédelmi előírásokat. A Vállalkozó minden, az **Építési Területre szállított felszerelése kizárólag a Munkálatok elvégzésének és teljesítésének célját szolgálhatja**. A Vállalkozó megfelelő óvintézkedéseket tesz személyzete és a munkaerő egészségének és biztonságának védelme érdekében.

* 1. A **Vállalkozó alvállalkozó(k) igénybevételére** jogosult a Munkálatok teljesítésébe **csak olyan személyeket vonhat be, akik megfelelő képzettséggel, gyakorlattal, tapasztalattal rendelkeznek és megfelelnek a jogszabályi követelményeknek**. Vállalkozó a szerződés megkötésének időpontjában, majd - a később bevont alvállalkozók tekintetében – a szerződés teljesítésének időtartama alatt **köteles előzetesen írásban a Megrendelőnek valamennyi olyan alvállalkozót bejelenteni** (a megnevezésén túl az elérhetőség, valamint a képviseletre jogosult megjelölésével), amely részt vesz a szerződés teljesítésében. A Vállalkozó a szerződés teljesítésének időtartama alatt köteles a Megrendelőt tájékoztatni az alvállalkozók **bejelentésben közölt adatainak változásáról.** **A vállalkozó alvállalkozóiért teljes mértékben felel.** A Vállalkozó az **alvállalkozó** teljesítéséért, mint **sajátjáért** felel.

A Vállalkozó vállalja, hogy az **alkalmassága igazolása körébe bevont és bemutatott,** valamint a **nyertes ajánlata értékelése körébe bevont erőforrásait, képességeit, szakmai kvalifikációt, tagságát, regisztrációját és egyéb jellemzőit, a Szerződés teljes hatálya alatt változatlan tartalommal fenntartja**, ill. nyertes ajánlatának megfelelően Megrendelő rendelkezésére bocsátja.

* 1. A Vállalkozó felelős a **berendezések, építőanyagok, a vállalkozói felszerelés és egyéb,** a Munkálatok elvégzéséhez és a jelen **Szerződés teljesítéséhez szükséges dolgok beszerzéséért, szállításáért, átvételéért, kirakodásáért és biztonságos tárolásáért.**
  2. **Együttműködő partner** kötelezettségét képezi az Építési Területen a **Vállalkozó vagy bármely alvállalkozó igényei szerint szükséges víz, villamos áram és csatornaszolgáltatás rendelkezésre állásának biztosítása. Amennyiben az Építési Területen rendelkezésre álló közművek kapacitása nem megfelelő, vagy nincs kiépített vételezési pont** a Munkálatok elvégzéséhez, úgy Vállalkozó köteles róla a **saját költségén gondoskodni a Megrendelő és Együttműködő partner tájékoztatása mellett.** Felek rögzítik, hogy az Építési Terület átvételétől annak visszaszolgáltatásáig **elhasznált közmű díjak Együttműködő Partnert terhelik.**
  3. Vállalkozó köteles a munkaterület átadás-átvételétől kezdve a kivitelezés alatt **papíralapú építési napló(ka)t** vezetni a 191/2009. (IX.15.) Korm. rendelet szerint. Véleménykülönbség esetén a naplóból mindkét fél álláspontjának egyértelműen ki kell tűnnie. A helyszíni képviselők nincsenek feljogosítva a Szerződés módosítására, sem olyan egyezség megkötésére, amely a Szerződés rendelkezéseire befolyással van.

Abban az esetben, ha a naplóbejegyzés a Szerződés esetleges módosítását (pénzügyi, határidő, stb.) vonná maga után, akkor **haladéktalanul, de legkésőbb 5 (öt) munkanapon belül a Vállalkozónak egyeztetést kell kezdeményeznie**. A Szerződéstől eltérő teljesítésre kizárólag az egyeztetés eredményeként aláírt szerződésmódosítás jogosítja fel a Vállalkozót. **Szerződésmódosítás hiányában pénzügyi- vagy határidő-módosítás nem hajtható végre.**

* 1. A Vállalkozó tudomásul veszi, hogy amennyiben nem teljesíti valamely, a Munkálatokkal kapcsolatos kötelezettségét, a Megrendelő jogosult a kérdéses Munkálatot elvégezni, illetve harmadik személlyel elvégeztetni és az ezzel kapcsolatosan felmerülő igazolt költségeket a Vállalkozótól behajtani. Ez a rendelkezés a Szerződésben vagy jogszabályban előírt más jogkövetkezmények mellett is alkalmazandó. A Vállalkozó helyett jelen pont szerint elvégzett Munkálat teljesítése nem befolyásolja a határidőket, jótállást vagy szavatosságot, melyeket Vállalkozó jelen Szerződés vagy jogszabály alapján vállalt.
  2. A Vállalkozó a **Többletmunkák** - a szerződés teljesítésével kapcsolatban felmerült azon munkákat is, melyek a kivitelezés szerződésszerű teljesítéséhez, illetve a rendeltetésszerű használathoz mindenképpen szükségesek - elvégzésére is köteles és a **Többletmunkák elvégzése után a Vállalkozói Díjon felül külön díjazásra nem jogosult.** Felek megállapodnak abban, hogy a Megrendelő nem téríti meg a Vállalkozónak a Többletmunkával kapcsolatban felmerült olyan költségét sem, amely a jelen Szerződés megkötésének időpontjában nem volt előrelátható.
  3. A Megrendelő a Munkálatok megvalósítása során a **Munkálatok előrehaladását jogosult a helyszínen ellenőrizni.** A Megrendelő a teljesítést a Műszaki Dokumentáció és a jelen Szerződés rendelkezései alapján vizsgálja meg és értékeli. Megrendelő minden intézkedését, amelyet a teljesítés szerződés-szerűségének betartatásáért tesz, dokumentálni köteles.
  4. A Vállalkozót terheli a kivitelezéssel kapcsolatos minden **felelősség és kárveszély az Építési Terület megrendelő részére történő visszaadásáig.** Vállalkozó haladéktalanul köteles tájékoztatni Megrendelőt minden kárt okozó körülményről, amely az Építési Területen az átadást követően keletkezik (pl.: vezeték átvágása, stb...). Ezen tájékoztatási kötelezettség elmaradásából adódó többletkárokért is Vállalkozó felel.
  5. A Vállalkozó köteles a **Vállalkozó által bevont alvállalkozók munkáját összehangolni**.
  6. A Vállalkozó **teljes felelősséggel tartozik minden olyan bírságért,** amelyet annak következtében rónak ki, hogy Vállalkozó jelen Szerződés teljesítése során nem tett eleget jelen Szerződés szerinti vagy jogszabályi kötelezettségeinek. A vonatkozó engedélyek (amennyiben felmerül) előírásainak megsértéséből származó minden költségért vagy kárért is a Vállalkozó felel.
  7. A Felek rögzítik, hogy amennyiben a jelen Szerződés tárgyára, teljesítésére az **elektronikus közúti áruforgalom ellenőrző rendszer (EKÁER) előírásai irányadóak,** úgy minden ebből eredő kötelezettség a Vállalkozót terheli tekintettel arra, hogy ő lesz a termékek beszerzője, címzettje és a fuvarozás megszervezője, lebonyolítója.
  8. A **Megrendelő az utasításait elsősorban az Építési Naplóba történő bejegyzéssel közli a Vállalkozóval.** A Felek rögzítik továbbá, hogy a Megrendelő jogosult a kivitelezést bármikor ellenőrizni, észrevételeit, javaslatait az építési naplóba bejegyezni. A Megrendelő a teljesítést a Műszaki Dokumentáció és a jelen Szerződés rendelkezései alapján vizsgálja meg és értékeli. **Vállalkozó köteles – az arra jogosult útján – a bejelentésekre 3 munkanapon belül a naplóban válaszolni.**

1. A SZERZŐDÉS IDŐTARTAMA és megszüntetése
2. 1. **Jelen Szerződés felek általi aláírással lép hatályba,** azzal, hogy amennyiben az egyik fél később írja alá, úgy **a** hatálybalépés napja az **utolsó aláírás dátuma**. Jelen szerződés a Felek Szerződésből eredő kötelezettségeinek maradéktalan teljesítésével szűnik meg.

* 1. A jelen Szerződést bármely Fél jogosult azonnali hatállyal **felmondani** írásban, amennyiben a másik Fél a jelen Szerződésből eredő bármely lényeges kötelezettségét súlyosan megszegi és írásos felszólításra sem orvosolja.
  2. A Szerződés megszűnésére irányadó a Ptk. 6:249. § (1) bekezdésében foglalt általános elállási jog is. A Megrendelő a jelen Szerződés szerinti szolgáltatás egésze, valamint annak egy része vonatkozásban is elállhat a Szerződéstől a teljesítés megkezdése előtt. A Megrendelő a jelen pont szerint gyakorolt elállási jogát nem köteles indokolni és elállása miatt kizárólag az elvégzett munkák után járó meg nem fizetett Vállalkozói Díj megfizetésére korlátozódik a felelőssége.
  3. Megrendelő a szerződést felmondhatja, azonnali hatállyal vagy – a Ptk.-ban foglaltak szerint – a szerződéstől elállhat, ha:

*a)* a Vállalkozó szerződéses kötelezettségeit súlyosan vagy ismételten megszegi;

*b)* a Vállalkozó fizetésképtelenné válik, ellene csődeljárást (kivéve a Cstv. 11. § (2) bekezdés h) pontjában foglaltakat) vagy felszámolási eljárást kezdeményeznek, végelszámolását határozza el, felfüggeszti gazdasági tevékenységét, kifizetéseit beszünteti;

*c)* a Vállalkozó vagyonában olyan jelentős változás következik be, amely a Megrendelő megítélése szerint a szerződésben vállalt kötelezettségek teljesítését veszélyezteti;

*d)* a Megrendelő érdekeit veszélyeztető vagy a jó hírnevét sértő esemény következik be;

*e)* a Vállalkozó a teljesítési határidőhöz képest 20 naptári napot meghaladó késedelembe esik;

*f)* a Vállalkozó ismételt felszólítás ellenére sem teljesíti Megrendelő utasításait;

*g)* a Vállalkozó tevékenységét érintő szabálysértés vagy bűncselekmény miatt jogerős elmarasztaló határozatot hoznak.

*h)* munkaterület átadásától számított 30 naptári napon belül a kivitelezést nem kezdi meg vagy egyoldalúan felhagy a Létesítmény megvalósításával, illetve félreérthetetlenül kinyilvánítva olyan szándékot mutat, hogy a továbbiakban nem tesz eleget Szerződés szerinti kötelezettségeinek.

* 1. Felmondás esetén Vállalkozó kártérítésre nem jogosult.

1. **FELEK KÉPVISELETE**
   1. A Megrendelő esetében a Megrendelő képviseletére mindenkor jogosult személy nyilatkozhat a jelen Szerződéssel összefüggésben.
   2. A Megrendelő a kivitelezés ellenőrzésére, illetve az építési munkák minőségi és mennyiségi felülvizsgálatára a jelen szerződés 7.1 pontja szerinti műszaki ellenőrt bíz meg.

10.3. A kivitelezési munkák elvégzését kizárólag a Megrendelő nyilatkozattételre jogosult képviselője jogosult igazolni.

10.4. **Nyilatkozattételre, kapcsolattartásra jogosult személyek:**

**Megrendelő – joghatás kiváltására alkalmas - nyilatkozattételre jogosult képviselője**:

Név: Szőke Zoltán polgármester

Telefon: 06-42-520-500

E-mail cím: [polgarmester@tiszavasvari.hu](mailto:polgarmester@tiszavasvari.hu)

Megrendelő kapcsolattartója:

Név: Arató Atilla

Telefon: …………………………..

E-mail: [arato.atilla@tiszavasvari.hu](mailto:arato.atilla@tiszavasvari.hu)

**A Vállalkozó – joghatás kiváltására alkalmas - nyilatkozattételre jogosult képviselője:**

Név: …

Telefon: …

E-mail: …

A Vállalkozó kapcsolattartója:

Név: …

Telefon: …

E-mail: …

10.5.A fenti képviselők és vezetők személyében bekövetkezett változásokról a Felek egymást írásban, előzetesen, amennyiben ez nem lehetséges, a változást követően haladéktalanul kötelesek értesíteni.

11. VEGYES RENDELKEZÉSEK



11.1. Jelen Szerződésre a magyar jog irányadó.

11.2. Részleges érvénytelenség

Amennyiben a jelen szerződés bármelyik rendelkezése vagy annak bármelyik része érvénytelen, ez nem érinti a jelen szerződés többi rendelkezését vagy az adott rendelkezés többi részét, amelyek továbbra is megőrzik teljes hatályukat és érvényüket, kivéve, ha a Felek az érvénytelen rész nélkül nem kötötték volna meg a jelen Szerződést

11.3. Joglemondás

A Felek jelen Szerződés bármely rendelkezésének teljesítéséről való lemondása csak akkor tekintendő hatályosnak, ha írásban, az adott Fél által szabályszerűen, a módosítások aláírásával megegyező módon aláírva történik. Az adott Fél jelen Szerződés valamely meghatározott rendelkezésének teljesítéséről való lemondása nem tekintendő az adott rendelkezés jövőbeli teljesítéséről vagy a Szerződés bármely más rendelkezésének a teljesítéséről való lemondásnak. A Szerződésből fakadó valamely jog gyakorlásának valamelyik Fél általi elmulasztása vagy késedelme nem minősül az arról való lemondásnak, és a Szerződésből fakadó valamely jog egyszeri vagy részleges gyakorlása nem zárja ki annak későbbi gyakorlását.

11.4. Bírósági kikötés

A Felek a jelen Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatos jogvitáikra (hatáskörtől és pertárgyértéktől függően) kikötik a Nyíregyházi Járásbíróság illetékességét, illetve Nyíregyházi Törvényszék illetékességét.

11.5. Titoktartás

A Felek kötelesek titkosan kezelni a jelen Szerződés teljesítése során vagy azzal összefüggésben tudomásukra jutott, a másik Felet érintő minden olyan információt, amelyet még nem hoztak nyilvánosságra, és amelynek közlése a másik Félre vagy a másik Féllel kapcsolatban álló más jogalanyra hátrányos következményekkel járhatna, vagy ezek hátrányos megítélését eredményezhetné, gazdasági érdekeiket sértené, vagy veszélyeztetné. A Felek gondoskodnak továbbá arról, hogy személyzetük, tanácsadójuk és a velük szerződéses kapcsolatban álló egyéb felek ezt a titoktartási kötelezettséget az adott Féllel fennálló jogviszonyuk ideje alatt és annak megszűnését követően betartsák.

11.6. Adatvédelem, átláthatóság

Megrendelő (a továbbiakban e pont alkalmazásában: Adatkezelő) tájékoztatja a Vállalkozót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő

tájékoztatja a Vállalkozót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Vállalkozót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Vállalkozónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének

korlátozását, és tiltakozhatnak személyes adatainak kezelése ellen. A Vállalkozó jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Megrendelő kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés a) pontja alapján átlátható szervezetnek minősül, melyről szóló nyilatkozat a szerződés mellékletét képezi.

Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés b) pontja alapján átlátható szervezetnek minősül, melyről szóló nyilatkozat a szerződés mellékletét képezi. Tudomásul veszi, hogy amennyiben a szerződés fennállása alatt e téren változás következik be, azt kötelező haladéktalanul a Megrendelő felé jelezni.

Vállalkozó képviselője büntetőjogi felelőssége tudatában nyilatkozik, hogy a társaság jogképes, bejegyzett és az ajánlatban benyújtott adataiban változás nem történt, és a jelen szerződés aláírására teljes körű felhatalmazással rendelkezik.

12. A Felek rögzítik, hogy a Szerződés módosítása vagy módosulása kizárólag írásban, a kapcsolódó végrehajtási rendeletek rendelkezéseivel összhangban történhet.



Felek kijelentik, hogy a jelen vállalkozási szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag **saját kezűleg aláírták 6 eredeti példányban.**

Mellékletek:

1. melléklet: Vállalkozó ajánlata, A teljesítésbe bevonni kívánt alvállalkozók listája, valamint a Vállalkozó nyilatkozata, hogy az egyes megnevezett alvállalkozók nem állnak kizáró okok hatálya alatt

2. melléklet Építési terület lehatárolása

3. melléklet: Átláthatósági nyilatkozat

Kelt: Tiszavasvári, 2023. …………………….

|  |  |
| --- | --- |
|  |  |
| **Tiszavasvári Város Önkormányzata**  **Szőke Zoltán polgármester**  **Megrendelő** | **Szabó-Tetőmester Kft.**  **Szabó Zoltán ügyvezető**  **Vállalkozó** |
|  |  |
| **pénzügyi ellenjegyzés** | **Nyíregyházi Szakképzési Centrum**  **Pájer Attila kancellár**  **Együttműködő partner** |