Előterjesztés

Tiszavasvári Város Önkormányzata Képviselő-testülete

**2023. október 16-án**

tartandó **rendkívüli testületi** ülésére

Az előterjesztés tárgya: **A téli üzemeltetés rendje**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Dr Kórik Zsuzsanna - jegyző

Az előterjesztés ügyiratszáma: TPH/15.178-1/2023

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
|  |  |
|  |  |

Bizottságok a rendkívüli testület anyagát nem tárgyalják.

Az ülésre meghívni javasolt szervek, személyek:

|  |  |
| --- | --- |
| Makkai Jánosné intézményvezető | [szeszk@gmail.com](mailto:szeszk@gmail.com) |
| Harasztiné Gorzsás Ildikó, gazdasági vezető | harasztine69@gmail.com |
| Moravszki Zsoltné intézményvezető | [ekaovoda@gmail.com](mailto:ekaovoda@gmail.com) |
| Kulcsár Lászlóné intézményvezető | vktiszavasvari@gmail.com |
| Munkácsi Ágnes intézményvezető | cseperedok@tiszavasvari.hu |
| Dr Groncsák Andrea Tiva-Szolg Kft ügyvezető | groncsakandrea@gmail.com |

Egyéb megjegyzés:

Tiszavasvári, 2023. október 12.

**Dr Kórik Zsuzsanna**

**témafelelős**

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Dr Kórik Zsuzsanna

**Előterjesztés**

– a Képviselő-testület részére –

**A téli üzemeltetés rendjéről**

**Tisztelt Képviselő-testület!**

1. Mind 2022. év végén mind a 2023-as év elején testületünk több energiafelhasználás racionalizálási döntést hozott az energiaválság következtében ránk nehezedő költségvetési nehézségek okán.

A kormányzat **egyedi támogatást nyújtott önkormányzatunknak, előirányozva** a 2023-as év **második félévére is a támogatás igénylésének** lehetőségét. A kért, és akkor értékeken kimutatott illetve előirányzott többletforrási igényünk az alábbiak szerint alakult:

„A **földgáz** árának emelkedése okán: bruttó **300.000.000-Ft.**

Az **áramszolgáltatás** kapcsán: bruttó **100.000.000-Ft.**

A **Tiva-Szolg Nonprofit Kft éves többletfizetési kötelezettsége** csak az energia és földgáz áremelkedések kapcsán: bruttó **93 millió forint. Ebből a sportcsarnok nagyságrendileg 30 millió forint.”**

Fenti számítások alapjaként a **2023-as év egésze tekintetében kalkuláltunk az intézménybezárások lehetőségével a fűtési szezonban**, továbbá több takarékossági intézkedés mellett – illetve azok eredményeként figyelembe vehető megtakarítások figyelembe vételével - kerültek meghatározásra.

Több intézkedésünk kedvezőbb helyzetet is teremtett, hiszen igyekeztünk épületeinkben felmérni a fűtési rendszer állapotát, optimalizálni a kiadásokat kazáncserékkel, vegyes tüzelésre átállással, a szolgáltatói szerződések átgondolásával, szolgáltatási helyek módosításával.

**Balla György miniszteri biztossal folytatott egyeztetéseink során** a **kormányzati támogatás feltételeként** vállaltuk az idei évben **saját hatáskörben történő takarékossági intézkedések bevezetését és fenntartását.**

A Képviselő-testület az elmúlt évben az önkormányzati ingatlanok vonatkozásában intézkedési tervet fogadott el az energiaválság költségvetési hatásainak kezeléséről, mely **üzemeltetési rend meghatározása fentiek okán is szükséges a 2023. október 15. napjától kezdődő fűtési szezonban.**

Javaslatainkat **energetikusunkkal egyeztetve tesszük meg**, melyek a **tavalyi év tapasztalatai alapján kertültek megfogalmazásra. Ahol lehet, kedvezményeket teszünk, de nagyfogyasztású épületeink bezárása továbbra is indokolt és jelentős költségvetési kihatással bír.**

**II. Mindezek alapján a bezárásokra az alábbiak szerint kerülne sort:**

1. **Találkozások háza**

Az épületben a **TOP\_Plusz-1.2.1-21** „Élhető településközpont kialakítása” tárgyú pályázat kivitelezésének megkezdésével a **munkaterület átadásától a műszaki átadás-átvétel lezárásáig indokolt – a korábbi év gyakorlatához hasonlóan - a könyvtár földszinti részének kivételével az épület bezárása.** Az épület többi része felújítás esetén **fagyvédelem.**

A közbeszerzés kiírásra került, annak eredményétől függően kerülne bezárásra az épület, mely időszak a teljes fűtési szezont érintené.

Amennyiben a fűtési szezonban valamilyen oknál fogva a **közbeszerzés eredménytelenül zárul** energetikus javaslatát figyelembe véve **első körben a 2023. november 1 – 2024. január 31. napja közötti időszakban zárna az épület**, azzal, hogy a könyvtár részben dolgoznának a kollégák. A könyvtár **téli zárva tartása 2023. december 27. napjától- 2024. január 8. napja.** A **közvetlen munkavégzést** szolgáló terekben split klíma igénybevétele nélkül **20 fok tartható az épület központi fűtési rendszere igénybevételével.**

A zárva tartás alatt az **időjárási körülmények, egyedi igények alapján intézményvezetői hatáskörbe helyeznénk** a **kedvezményes bérlés lehetőségét megjelölt** szervezetek, szolgáltatók részére.

A **zárva tartáson kívüli fűtési szezonban 18 fok tartható a foglalkozások tartására** szolgáló helyiségekben (éjszakára 12 fok), míg a közvetlen munkavégzést szolgáló helyiségekben továbbra

1. **Ady Endre u. 8. szám**

**Kötelező önkormányzati feladat a** NYÍRSÉGVÍZ Nyíregyháza és Térsége Víz- és Csatornamű Zrt. és a Hajdúkerületi és Bihari Víziközmű Szolgáltató Zrt. kiköltözése miatt **nincs.**

**Nem kötelező önkormányzati feladatok:**

* Magyar Agrár,- Élelmiszergazdasági és Vidékfejlesztési Kamara (Nemzeti Agrárgazdasági Kamara)
* EKIK Vasvári Pál Múzeum – **A múzeum egyes tárgyainak áthelyezése szükséges.**
* Magyar Vöröskereszt
* Sz-Sz-B. megyei Katasztrófavédelmi Igazgatóság

A Kornisné Liptay Elza Szoc. és Gyermekjóléti Központ, Támogató Szolgálat **a Kornisné Kabay J. u. 23. szám alatti telephelyén működik.**

Az érintettekkel az egyeztetéseket lefolytattuk, a tavalyi évhez hasonlóan a **vöröskereszt** és a **falugazdáz** feladatellátását szolgáló helyiségek helyett **cserehelyiséget biztosítanánk**. A **katasztrófavédelem megoldja** máshol a téli üzemelést.

1. **Kálvin úti múzeum**

**Az épület nyitva tartási időben 18 fok tartása mellett üzemelne. feladatellátásunk biztosítása érdekében is, helyet adva egyes Ady útról áttelepített kiállítási darabnak. Az épület nem szakaszolható.**

1. **Civil Ház**

**Az épület fűtési szezonra történő bezárása indokolt.**

**A TELSE, mint kötelező önkormányzati feladatot ellátó fűtés nélkül bérelné** továbbra is kedvezményesen az általa eddig is használt helyiségeket.

**A NOE részére felajánlásra kerülne, hogy amennyiben a használatra eső teljes közüzemi díj megfizetésének kötelezettségét vállalja nem kerül bezárásra az épület.** Erre vonatkozóan írásbeli nyilatkozatot várunk megjelölt határidőre. Amennyiben ez **nem vállalható költség az egyesület számára, úgy az épület bezárását javaslom.**

1. **Sportcsarnok**

A csarnok **gázenergia díja ezen időszakra jelentősen** emelkedett. Szintén tavalyi évi tapasztalat, és energetikusunk javaslata is, hogy a **hőszivattyú ne kerüljön** beüzemelésre.

Önköltségszámítás alapján a csarnok **óradíja bruttó 15.000-Ft/óra teljes kihasználtság esetén.**

Határozat-tervezetben javaslom azonban az **alábbi két szervezet/intézmény részére kedvezmény biztosítását**

* **Tiszavasvári Sport Egyesület** (utánpótlás neveléssel)

**bruttó 15.000-Ft/óra bérleti díj helyett bruttó 13.000-Ft/óra**

* **Nyíregyházi Szakképzési Centrum Tiszavasvári Szakképző Iskola és Kollégium**

**bruttó 15.000-Ft/óra bérleti díj helyett bruttó 10.000-Ft/óra, tekintettel az oktatási közfeladat ellátás kiemelt fontosságára.**

Egyéb igénybevevőknek a megállapított alapdíjon.

**A kedvezményből adódó többletköltségeket a Tiva-Szolg Kft. viseli.**

**Amennyiben valamely szereplő a megállapított kedvezményeket is tartalmazó bérleti díjon nem kíván szerződni, fenntartja a jogot a teljes kihasználtság hiányában a díjak felülvizsgálatára.**

**III.** A költséghatékony üzemeltetés feladataink maradéktalan ellátása mellett nem kis nehézséget okoz. Ehhez jönnek még a vállat projektjeink, pályázati megvalósításaink, melyek befolyásolhatják épületeink nyitva tartását.

**A tavalyi év tapasztalata, hogy nagy energiafogyasztású épületeink bezárása a kötelező feladatellátás védelmének elsődlegessége mellett továbbra is cél kell, hogy legyen.**

Mindezek alapján kérem a tisztelt képviselő-testületet, hogy az előterjesztést megtárgyalni, a határozat-tervezetet elfogadni szíveskedjen.

Tiszavasvári, 2023. október 12.

Szőke Zoltán

polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2023. (……..) Kt. számú**

**határozata**

**A téli üzemeltetés rendjéről**

Tiszavasvári Város Önkormányzatának Képviselő-testülete „**A téli üzemeltetés rendjéről” megnevezésű előterjesztéssel kapcsolatban az alábbi döntést hozza:**

1. **EKIK, Találkozások Háza**

**I..1. Dönt arról, hogy a TOP\_Plusz-1.2.1-21** „Élhető településközpont kialakítása” tárgyú pályázat kivitelezésének megkezdésével a **munkaterület átadásától a műszaki átadás-átvétel lezárásáig**

* **az Egyesített Közművelődési Intézmény és Könyvtár (rövid nevén: EKIK)**, Tiszavasvári, **Szabadság tér 1., épülete**, a **könyvtár** 301,36 m2 813,672 légköbméter területű **földszinti részének** **kivételével,**

**bezár.**

**I.2. Dönt arról, hogy amennyiben a TOP\_Plusz-1.2.1-21** „Élhető településközpont kialakítása” tárgyú pályázat kivitelezése nem vagy nem teljes mértékben érinti **a 2023-ban** **kezdődő fűtési szezont, úgy:**

* **az Egyesített Közművelődési Intézmény és Könyvtár (rövid nevén: EKIK)**, Tiszavasvári, **Szabadság tér 1., épülete**, a **könyvtár** 301,36 m2 813,672 légköbméter területű **földszinti részének** **kivételével,**

**2023. november 1. napjától 2024. január 31. napjáig zár be.**

**2023 fűtési szezonban az épület nyitva tartása alatt a közvetlen munkavégzést szolgáló helyiségek kivételével 18 fok tartható. A közvetlen munkavégzést szolgáló helyiségekben split klíma igénybevétele nélkül 20 fok, azzal, hogy a központi fűtés éjszakai üzeme a fenntartó képviselőjével együtt kerül beállításra energetikus javaslata szerint.**

**I.3. Egyesített Közművelődési Intézmény és Könyvtár (rövid nevén: EKIK)**, Tiszavasvári, **Szabadság tér 1., épületében működő könyvtár szolgáltatás téli zárva tartási idejét -** függetlenül jelen határozat I.1-I.2. pontjában foglaltaktól - **az alábbiak szerint határozza meg:**

**2023. december 27. napjától 2024. január 8. napjáig zárva tart.**

I.4. A Képviselő-testület a Tiszavasvári, Szabadság tér 1. szám alatti **Találkozások háza** épületében – az Intézmény zárva tartás alatt, **kivéve jelen határozat I.1. pontja szerinti zárás** –**az intézmény bezárása időpontjától** az alábbi, mozgásos formát igénylő kiscsoportos foglalkozásokat tartó **kérelmet benyújtó szervezetek részére feltételesen lehetőségei szerint helyet biztosíthat:**

* **Tiszavasvári Mazsorett Egyesület**
* **Göbölyös néptánc együttes**
* **Tiszavasvári Karate SE**
* **Torna** (Schmidthné Horváth Zsuzsanna)
* **Torna** (Marozs Rita)
* **Modern tánc stúdió gyerekeknek**
* **Őszikék nyugdíjasklub havi egy alkalommal**
* **Petőfi 200 emlékévhez kapcsolódó rendezvények**
* **Filharmónia**
* **Társastánc (Erdei Andrea)**
* **Zumba (Kiss Éva)**

A megjelölt célokra a helyhasználat az alábbi feltételek figyelembe vételével történik:

* **ideiglenesen,**
* **eseti jelleggel,**
* **EKIK intézményvezetői hatáskörben,**
* a kérelmezők tudomásul veszik, hogy kérelmükben foglaltak szerint **fűtés nélkül biztosítható számukra a használat.**
* a Képviselő-testület jelen kérelmek tekintetében a 209/2022 (VII.28.) Kt. sz. határozattal módosított 53/2020.(II.27.) Kt. sz. határozatban elfogadott használati szabályzat díjszabásától eltérően, **50 % kedvezménnyel** biztosítja a helyet.

**Fentiekkel együtt a kulturális alapszolgáltatás a könyvtár nyitva tartásával biztosított. Szükség szerinti eseti rendezvények helyszínéül a polgármesteri hivatal házasságkötő terme, egyéb tárgyaló helyiségei szolgálhatnak, az online térben megvalósuló rendezvények, programok előtérbe helyezése mellett.**

**Felkéri az EKIK intézményvezetőjét, hogy:**

**- A fűtési rendszer beállításában az energetikus javaslatai szerint eljárva működjön együtt a fenntartó képviselőjével,**

**-** Figyelje a takarékossági intézkedések megvalósulását, napi szinten ellenőrizze a lezárt helyiségek állapotát.

- Haladéktalanul jelezze a szakmai szabályokra figyelemmel, ha a könyvtár nyitva tartási idejét módosítani szükséges.

- Gondoskodjon az érvényes nyitva tartás tekintetében a lakosság kellő időben történő tájékoztatásáról.

Határidő: esedékességkor Felelős: Szőke Zoltán polgármester

Kulcsár Lászlóné – EKIK intézményvezető

1. **Polgármesteri Hivatal**

II.1. Felhatalmazza a Tiszavasvári Polgármesteri Hivatal (továbbiakban: hivatal) vezetőjét **a hivatal házasságkötő termének ingyenes használatba adására** – igazodva a megjelölt helyiség elsődleges rendeltetéséhez - kizárólag a megjelölt célokra **elsődlegesen a hivatal nyitva tartási idején belül, figyelembe véve a téli ügyeleti időszakot is:**

* **EKIK szervezéssel ünnepségek, kulturális rendezvények, különösen művészeti előadások, író-olvasó találkozók, irodalmi-zenei előadó estek megrendezése;**
* **Vöröskereszt szervezésében véradás, oktatási tevékenység és ahhoz kapcsolódó résztevékenységek;**
* **EKIK szervezésében, vagy civil szervezetek szervezésében adományosztás**.

2. A Képviselő-testület **nem támogatja** a hivatal házasságkötő termének ingyenes használatba adását **mozgásos formát igénylő kis- és nagycsoportos foglalkozásokra.**

3. Felkéri a polgármestert, hogy a Jegyzőt és a házasságkötő terem használatára kérelmet benyújtó szerveket, személyeket tájékoztassa a Testület döntéséről.

Határidő: esedékességkor Felelős: Szőke Zoltán polgármester

Dr Kórik Zsuzsanna jegyző

1. **Tiszavasvári, Ady Endre u. 8. sz., Térségi Szolgáltató Ház**

**III.1. Dönt arról, hogy a 2023-ben kezdődő fűtési szezonban legkésőbb 2023. november 15. napjától 2024. április 1. napjáig:**

* a 4440 Tiszavasvári, **Ady E. u. 8. szám** alatti épület,

bezár **azzal, hogy a zárás konkrét időpontjának meghatározására – érintett intézményként egyeztetve az EKIK intézmény vezetőjével - a polgármester hatalmazza fel az időjárási körülmények függvényében, különös figyelemmel a napi átlaghőmérséklet alakulására és a fagyveszélyre**.

Az EKIK által bérelt 4440 Tiszavasvári, **Ady E. u. 8. szám** alatti épület földszinti részének **eseti és állandó kiállításai** - amíg azt a fűtés nélküli épületben a belső hőmérséklet engedi - **a zárás alatt** **eseti jelleggel, előre egyeztetett időpontban látogathatóak**, mely igénybevételi kérelmekről az EKIK intézményvezetője dönt.

III.2. A Képviselő-testület a **Magyar Agrár,- Élelmiszergazdasági és Vidékfejlesztési Kamarával** (továbbiakban: NAK) a Tiszavasvári, Ady E. u. 8. sz. alatti irodák bérletére kötött bérleti szerződést közös megegyezéssel **2023. november 1. napjával megszünteti** azzal, hogy az Önkormányzatezen időponttól **cserehelyiséget biztosít a Tiszavasvári Polgármesteri Hivatal épületében** a NAK részére,külön megállapodás alapján.

Képviselő-testület felajánlja annak lehetőségét, hogy a fűtési szezon végével, **legkorábban 2024. április 15. napjától** - a korábbi bérleti szerződésben foglaltak szerint - **bérbe adja a Tiszavasvári, Ady E. u. 8. sz.** alatti ingatlanban lévő, **előzőleg is a NAK által bérelt irodákat**.

Felkéri a Polgármestert, hogy tájékoztassa a NAK vezetőjét a Testület döntéséről.

Felhatalmazza a Polgármestert, hogy a NAK-kal a Tiszavasvári, Ady E. u. 8. sz. alatti irodákra szóló bérleti szerződést **megszüntető megállapodást**, valamint a cserehelyiségre kötendő **bérleti szerződést** írja alá.

Határidő: 2023. november 1. Felelős: Szőke Zoltán polgármester

III.3. A Képviselő-testület a **Magyar Vöröskereszt** (továbbiakban: Használó)Tiszavasvári, Ady E. u. 8. sz. alatti irodára kötött használati jogot alapító szerződését **2023. november 15. napjával nem szünteti meg**, tekintettel arra, hogy az ingatlanra a Használónak használati joga van bejegyezve.

A Használó részére cserehelyiséget biztosít, mely a **Tiszavasvári, Báthori u. 6.** szám alatti önkormányzati ingatlan udvarában található, korábban a tűzoltóság által használt, nem felújított irodaépület **12 m2 nagyságú** **irodája.**

Az iroda ingyenes használatának időtartama: **2023. november 1. – 2024. április 15. Magyar Vöröskereszt eltérő kérelme esetén általa megjelölt időpontra a 2023. évben kezdődő fűtési szezonban.**

A Használó köteles **teljes mértékben megfizetni a Báthori u. 6. sz. alatt, általa kizárólagosan használt irodához kapcsolódó mindennemű költséget** a kiállított közüzemi számlák alapján (fűtés, villamos energia, a Használó által foglalkoztatott 2 fő dolgozói létszám alapján számított vízdíjköltség).

A Használónak ezen időtartam alatt **nem kell rezsit fizetni a Tiszavasvári, Ady E. u. 8. sz.** alatti iroda vonatkozásában.

A Képviselő-testület hozzájárul ahhoz, hogy a Használó, időszakonként, előre történő egyeztetéssel az általa szervezett vöröskeresztes elsősegély vizsgák/ **véradás megtartása céljából ingyenes használatba vegye a Tiszavasvári Polgármesteri Hivatal Házasságkötő** Termét kapacitás függvényében, tekintettel ezen terem megnövekedett igénybevételére.

Felkéri a Polgármestert, hogy tájékoztassa a Használót, valamint a Báthori u. 6. sz. alatti ingatlant használó TIVA-SZOLG Kft-t a Testület döntéséről.

Határidő: azonnal Felelős: Szőke Zoltán polgármester

Dr Groncsák Andrea – Tiva-Szolg Kft ügyvezető

Felhatalmazza a Polgármestert, hogy a Használóval a Tiszavasvári, Báthori u. 6. sz. alatti irodára kötendő használati szerződést, valamint az Ady u. 8. sz. alatti ingatlanra szóló használati szerződés módosítását írja alá.

Határidő: 2023. november 15. Felelős: Szőke Zoltán polgármester

III.4. A Képviselő-testület a **Sz-Sz-B. Vármegyei Katasztrófavédelmi Igazgatóság** (továbbiakban: Használó) Tiszavasvári, Ady E. u. 8. sz. alatti irodára kötött használati jogot alapító szerződését **2023. november 15. napjával nem szünteti meg**, tekintettel arra, hogy az ingatlanra a Használónak használati joga van bejegyezve.

A Használó vállalja, hogy a fűtési szezon idejére **saját maga biztosít máshol helyiséget feladatellátásához.**

A Használónak ezen időtartam alatt **nem kell rezsit fizetni a Tiszavasvári, Ady E. u. 8. sz.** alatti iroda vonatkozásában.

Felkéri a Polgármestert, hogy tájékoztassa a **Használót a Megyei Igazgatóságot** a Testület döntéséről.

Határidő: azonnal Felelős: Szőke Zoltán polgármester

Felhatalmazza a Polgármestert, hogy a Használóval a Tiszavasvári, Ady u. 8. sz. alatti ingatlanra szóló **használati szerződés módosítását írja alá.**

Határidő: 2023. november 15. Felelős: Szőke Zoltán polgármester

1. **EKIK Vasvári Pál múzeum Kálvin u.**

**IV.1. Dönt arról, hogy a 2023-ben kezdődő fűtési szezonban a közvetlen munkavégzést szolgáló helyiségek kivételével** a **Vasvári Pál Múzeum** 4440 Tiszavasvári, **Kálvin u. 7. szám** alatti épületében **nyitva tartás alatt 18 fok tartható**, azzal, hogy z**árástól, a következő napi nyitást megelőző egy óráig 15 fok tartásával kerüljön beállításra a fűtési rendszer.** **Nyitva tartás munkanapokon 8.00-16.00 óráig**. **Hétvégén, ünnepnapokon zárva**.

IV.2. A Képviselő-testület dönt arról, hogy a **Vasvári Pál Múzeum** 4440 Tiszavasvári, **Kálvin u. 7. szám** alatti épületében a **múzeumlátogatás ünnepnapokon előre** egyeztetet időpontban **intézményvezetői hatáskörben biztosított.**

**IV.3. Felkéri az EKIK intézményvezetőjét, hogy a fűtési rendszer beállításában az energetikus javaslatai szerint eljárva működjön együtt a fenntartó képviselőjével.**

Határidő: 2023. november 15. Felelős: Kulcsár Lászlóné - EKIK

intézményvezető

1. **Tiszavasvári, Bethlen u. 4. sz. alatti Civil Ház**

V.1. A Képviselő-testület a **Tiszamenti Emberek Lelki Segítő Egyesülével** (továbbiakban: TELSE)a Tiszavasvári, Bethlen u. 4. sz. alatti irodák bérletére kötött bérleti szerződését **2023. november 15. napjával nem szünteti meg**, tekintettel arra, hogy a TELSE működéséhez **szükséges a bérleti jogviszony folyamatossága.**

A TELSE a bérleti jogviszonyra tekintettel – a közművek kikapcsolása ellenére is - az irodák használata után **2023. november 15. napjától 2024. április 15. napjáig is köteles bérleti díjat** fizetni, mely a **teljes bérleti díj 10%-a, azaz 5.453 Ft/hó + ÁFA. Ezen időszak alatt a Használó rezsit nem fizet.**

Felkéri a Polgármestert, hogy tájékoztassa a **TELSE vezetőjét a Testület döntéséről.**

Felhatalmazza a Polgármestert a **bérleti szerződést módosító megállapodás aláírására.**

**V.1. Dönt arról, hogy a NOE Tiszavasvári Nagycsaládosok Egyesületével** (továbbiakban: NOE)a Tiszavasvári, Bethlen u. 4. sz. alatti irodák **bérletére kötött**, 2023. május 03. napján kelt **bérleti szerződést módosítani kívánja az alábbiak tekintetében 2023. november 15. napjától 2024. április 1. napja vonatkozásában:**

A **szerződés 5.2. pontja értelmében jelenleg** a Bérbeadó vállalja, hogy a bérlemény Bérlő általi használata vonatkozásában felmerülő **közüzemi díjakat (víz, gáz, áram) összesen 15.000 Ft/hó+Áfa összeghatárig megfizeti, figyelembe véve az 5.3. pontban foglaltakat.**

A módosítási javaslat értelmében a **bérlemény Bérlő általi használata vonatkozásában felmerülő teljes közüzemi díjakat (víz, gáz, áram) Bérlő fizeti a Bérbeadó részére az általa kiállított számla alapján.**

**Felkéri polgármester, hogy a szerződés módosítás szándékáról haladéktalan tájékoztassa és nyilatkoztassa meg szerződő felet.**

Felhatalmazza a Polgármestert a **bérleti szerződést módosító megállapodás aláírására.**

**V.2. Dönt arról, hogy amennyiben a NOE nem vállalja a módosítási javaslatban foglaltak szerint a használatra eső teljes közüzemi díj megfizetésének kötelezettségét, a NOE Tiszavasvári Nagycsaládosok Egyesületével** (továbbiakban: NOE)a Tiszavasvári, Bethlen u. 4. sz. alatti irodák bérletére kötött, 2023. május 03. napján kelt bérleti szerződést **elsősorban közös megegyezéssel történő megszüntetését** kezdeményezi **2023. november 14. napjával.** **Közös megegyezés hiányában** a NOE Tiszavasvári Nagycsaládosok Egyesületével(továbbiakban: NOE)a Tiszavasvári, Bethlen u. 4. sz. alatti irodák bérletére kötött, 2023. május 03. napján kelt bérleti szerződést **felmondja.**

Felhatalmazza a Polgármestert a **bérleti szerződés közös megegyezéses megszüntető iratának aláírására, ennek hiányába felmondás megfogalmazására, aláírására, megküldésére**.

Ez esetben Képviselő-testület felajánlja annak lehetőségét, hogy a fűtési szezon végével, legkorábban 2024. április 15. napjától - a korábbi bérleti szerződésben foglaltak szerint - bérbe adja a Tiszavasvári, Bethlen u. 4. sz. alatti ingatlanban lévő, előzőleg is a NOE által bérelt irodákat.

**V.3. Dönt Arról, hogy amennyiben a NOE-val** a Tiszavasvári, Bethlen u. 4. sz. alatti irodák bérletére kötött, 2023. május 03. napján kelt **bérleti szerződés megszűnik**, **a megszűnés időpontjától a 2023. évben kezdődő fűtési szezonban legkésőbb 2023. november 15. napjától 2024. április 1. napjáig:**

**- Tiszavasvári, Bethlen u. 4. sz. alatti Civil Ház épülete bezár.**

Határidő: haladéktalanul, esedékességkor Felelős: Szőke Zoltán - polgármester

**V. SPORTCSARNOK:**

A Képviselő-testület dönt arról, hogy a **Sportcsarnok** épületének díjszabása **2023. november 1. napjától 2024. október 31. napjáig** az elfogadott használati díjszabásától eltérően alábbiak szerint alakul:

1. A Képviselő-testület dönt arról, hogy a Városi Sportcsarnok épületét sporttevékenység végzése céljából **elsődlegesen a következő egyesület/intézmény használhatja**:

* **Tiszavasvári Sport Egyesület** (utánpótlás neveléssel)
* **Nyíregyházi Szakképzési Centrum Tiszavasvári Szakképző Iskola és Kollégium**

2. A hőszivattyú működtetés energetikus csatolt szakvéleménye alapján nem javasolt, **így dönt arról, hogy a sportcsarnok fűtése kizárólag gáz energia igénybevételével történik. A központi fűtés éjszakai üzeme a fenntartó képviselőjével együtt kerül beállításra energetikus javaslata szerint.**

**1.1. Nyíregyházi Szakképzési Centrum Tiszavasvári Szakképző Iskola és Kollégium:**

* **2023. november 1. napjától** **2024. október 31-ig**,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, általa meghatározott feltételekkel történhet,
* **a bérleti díj legfeljebb 16 fok hőmérséklet biztosításával és melegvíz ellátással** kerül megállapításra,
* az önköltségszámítás alapján számított **bruttó 15.000-Ft/óra bérleti díj helyett – különös tekintettel az oktatási közfeladat ellátásra - kedvezményesen bruttó 10.000-Ft/óra bérleti díjon biztosítja,** teljesítés igazolás alapján

1.2. **Tiszavasvári Sport Egyesület:**

* **2023. november 1. napjától** **2024. október 31-ig**,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott feltételekkel történhet,
* **a bérleti díj legfeljebb 16 fok hőmérséklet biztosításával és melegvíz ellátással** kerül megállapításra,
* az önköltségszámítás alapján számított **bruttó 15.000-Ft/óra bérleti díj helyett kedvezményesen bruttó 13.000-Ft/óra bérleti díjon biztosítja,** teljesítés igazolás alapján

**A szerződéses időtartam tekintetében a felek eltérhetnek, amennyiben a TAO támogatási ütem azt indokolttá teszi.**

1.3. **Egyéb sporttevékenységet végzők:**

* **2023. november 1. napjától** **2024. október 31-ig**,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott feltételekkel történhet,
* **a bérleti díj legfeljebb 16 fok hőmérséklet biztosításával és melegvíz ellátással** kerül megállapításra.
* a **bérleti díj bruttó 15.000-Ft/óra** teljesítés igazolás alapján.

**A kedvezményből adódó többletköltségeket a Tiva-Szolg Kft. viseli.**

**Amennyiben valamely szereplő a megállapított kedvezményeket is tartalmazó bérleti díjon nem kíván szerződni, fenntartja a jogot a teljes kihasználtság hiányában a díjak felülvizsgálatára.**

Felkéri a polgármestert, hogy a TIVA-SZOLG Kft. vezetőjét tájékoztassa a Testület döntéséről.

Felkéri a Tiva-Szolg Kft. vezetőjét, hogy a döntésről tájékoztassa a megjelölt érintetteket.

Határidő: esedékességkor Felelős: Szőke Zoltán - polgármester

Dr Groncsák Andrea – Tiva-Szolg Kft., ügyvezető

1. INTÉZMÉNYI MUNKAVÉGZÉS HELYSZÍNE/IRODA

VI.1. Dönt arról, hogy az önkormányzati fenntartású intézményekben, a **2023. évben kezdődő fűtési szezonban** – eltérő szabályozás hiányában - **közvetlen irodai munkavégzést szolgáló helyiségekben munkaidőben split klíma igénybevétele nélkül 20 fok tartható, azzal, hogy a központi fűtés éjszakai üzeme a fenntartó képviselőjével együtt kerül beállításra energetikus javaslata szerint.**

**VI.2. Bölcsőde, óvoda, szociális- gyermekjóléti intézmény esetén az irányadó szakmai útmutatás szerint, fenntartóval egyeztetve.**

**VI.2. Felkéri a polgármestert, hogy a döntésről tájékoztassa az intézményvezetőket.**

Határidő: esedékességkor Felelős: Szőke Zoltán - polgármester

önkormányzati intézmények intézményvezetői

1. **EGÉSZSÉGÜGYI LÉTESÍTMÉNYEK**

VII. Dönt arról, hogy – eltérő szabályozás hiányában - az önkormányzati fenntartású, a Tiva-Szolg Kft üzemeltetésében lévő egészségügyi létesítmények **váróhelyiségeiben, közösségi helyiségeiben 18 fok, vizsgáló helyiségekben klíma rásegítéssel 20 fok tartható.**

**VIII. Fenti intézkedések célja a fűtési rendszer szükség szerint üzemen kívüli állapotba/fagyvédelem állapotba helyezése fűtési idény alatt, valamint az áramvételezés szüneteltetése idény jelleggel, az EKIK esetében kivitelezési munkálatok végrehajtására előkészület.**

Határidő: határozatban foglaltak szerint Felelős: Szőke Zoltán - polgármester