**ELŐTERJESZTÉS**

**Tiszavasvári Város Önkormányzata Képviselő-testületének**

**2023. október 16-án tartandó rendkívüli ülésére**

Az előterjesztés tárgya: **Tiszavasvári** **Dessewffy kastély Együttműködési Megállapodás és Vállalkozási szerződés elfogadása**

Melléklet: Együttműködési Megállapodás és Vállalkozási szerződé

A napirend előterjesztője: Szőke Zoltán polgármester

Az előterjesztést készítette: Arató Atilla ügyintéző

Az előterjesztés ügyiratszáma: TPH/1047-42/2023.

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. október 13.

**Arató Atilla**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**A Képviselő-testülethez**

**Tiszavasvári** **Dessewffy kastély Együttműködési Megállapodás és Vállalkozási szerződés elfogadása**

**Tisztelt Képviselő-testület!**

A testület hónapokkal ezelőtt részletes **tájékoztatást kapott** a Dessewffy kastély kapcsán az örökségvédelmi hatóság által kiadott – **2022. február 9. napján kelt 202200125634 ÉTDR azonosító számú, IR-000720289/2022 iratazonosító számú határozatában** **foglalt** – jó **karbantartási kötelezési eljárásról,** és a Nyíregyházi Szakképzési Centrummal (továbbiakban: Centrum), mint **vagyonkezelővel történő egyeztetésekről**.

A megállapodás-tervezet érdemi része az alábbiak szerint foglalja írásba az egyeztetések eredményét:

**„Az örökségvédelem 2022 február 9. napján kelt 202200125634 ÉTDR azonosító számú, IR-000720289/2022 iratazonosító számú határozatában** (**jó karbantartási kötelezés) foglalt**, a Dessewffy kastély **műemlék épület további állagromlását megakadályozó ideiglenes intézkedésként,** az abban megjelölt, alább részletezett munkálatokat **elvégezteti,** a **vonatkozó** jogszabályok és **az önkormányzat** saját szabályzata szerint lefolytatja a beszerzési eljárást, kiválasztja a kivitelezőt, műszaki ellenőrt és szükség esetén tervezőt, szükséges **hatósági eljárást lefolytatja**, kivitelezési szerződést Vagyonkezelővel egyeztetett tartalommal **megköti, kivitelezést lefolytatja** Vagyonkezelő jelen megállapodás szerinti költségviselése mellett**:**

* **az épület teljes tetőszerkezetétnek – statikus szakember vezetésével – felülvizsgált sérült részeit, hiányos tetőszerkezeti elemeit, tartószerkezeti művezetés mellett, ideiglenesen, de szakszerűen megerősítteti**, **pótoltatja**.

**Fenti munkálatok költsége: bruttó 11.207.120-Ft.**

**Műszaki ellenőr díja: bruttó 200.000-Ft.**

**Statikus által elkészített szakvélemény: bruttó 300.000-Ft. A statikus által elkészített szakvélemény díját az önkormányzat rendezte. Végleges költségviselés jelen megállapodásban foglaltak szerint történik.”**

Az egyeztetések során a centrum kifejezetten kérte, hogy a vagyonkezelésében lévő önkormányzati tulajdonú épületen örökségvédelem kötelező határozatában foglalt szerint, szükségessé váló kivitelezési munkálatokat **Tiszavasvári Város Önkormányzata végezze el, illetve vállalkozóval végeztesse el,** ide értve árajánlatok bekérését, beszerzések lebonyolítását, kivitelező-, tervező-, műszaki ellenőr kiválasztását, szerződés előkészítését, kivitelezés lebonyolítását az önkormányzat beszerzési szabályai szerint.

Ezt követően, olyan vállalkozásokat kerestünk fel akik, **műemlékvédelmi épületek felújítását már végeztek.** A 2022-ben készült tervezői költségbecslést felülvizsgáltattuk, hogy azok a munkálatok relevánsak és szükséges esetlegesen más munkákat is elvégezni az épület állagmegóvása érdekében. Az újra dolgozott árazatlan költségvetést követően, **2023 augusztusában árajánlatokat kértünk be a kivitelezési munkákra és a műszaki ellenőrzésre**. Határidőn belül **3 db árajánlat érkezett be**, mely a legkedvezőbb a **Szabó-Tetőmester Kft. árajánlata bruttó 11.207.120,- Ft összeggel.** Műszaki ellenőrzés feladatok ellátására a legkedvezőbb árajánlatot a Tiva-Terv Bt. adta bruttó 200.000,- Ft értékben.

Mindezek alapján a **megfogalmazott megállapodás és kiviteli szerződés tervezet** a határozat-tervezet mellékletét képezi.

A kiviteli szerződésben a **megrendelő az önkormányzat**, míg a **vállalkozói díjat a centrum utólagosan kiállított számla alapján,** mint közvetített szolgáltatás fizeti meg a megegyezés szerinti összegben. Külön **megtérítésre kerülne továbbá részükre a műszaki ellenőr díja** és az önkormányzat által már **kifizetett statikus költsége** is. A **telekmegosztás kérdésében további egyeztetések szükségesek annak időszerűsége esetén, amennyiben az épület kikerül a centrum vagyonkezeléséből.**

Kérem a képviselő-testületet az előterjesztés megtárgyalását követően - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. október 13.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (X.16.) Kt. számú**

**határozata**

**Tiszavasvári** **Dessewffy kastély Együttműködési Megállapodás és Vállalkozási szerződés elfogadása**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-ában kapott felhatalmazás alapján az alábbi határozatot hozza:

1. **Megállapítom**, hogy **a Dessewffy kastély állagmegóvás kivitelezési munkálatai** tárgyban lefolytatott árajánlat bekérés esetében a legjobb ár-érték arányra tekintettela **nyertes Ajánlattevő** **a Szabó-Tetőmester Korlátolt Felelősségű Társaság** (4803 Vásárosnamény, Iskola utca 87.) **nettó** 8.824.504,- Ft **+ áfa összegű ajánlati árral**.

**Az ajánlat magába foglal minden olyan munkát és munkanemet, amit a** Szabolcs-Szatmár-Bereg Vármegyei Kormányhivatal Építésügyi, Építésfelügyeleti és Örökségvédelmi Osztály **jó karbantartási kötelezési eljárásában kiírt a határozatának I. szakaszában.**

1. Elfogadja a határozat 1. mellékletében szereplő **Vállalkozási szerződés tervezetet és az Együttműködési Megállapodást.**
2. Felkéri a Nyíregyházi Szakképzési Centrumot, hogy haladéktalanul legkésőbb 2 munkanapon belül nyilatkozzon a megküldött szerződés-tervezetekre, és azokat olyan határidővel írja alá, hogy a munkálatok megkezdődhessenek, figyelemmel az árajánlatokban vállalt ajánlati kötöttségre, munkanemek teljesítési határidejére, az örökségvédelmi jó karbantartási kötelezésben foglalt teljesítési határidőre. Különös tekintettel arra, hogy ezen határidő a kiviteli szerződés szerinti teljesítési határidőt figyelembe véve már jelenleg is meghaladott.
3. Felhatalmazza a polgármestert, az alábbiak tekintetében:

* Amennyiben a mellékelt megállapodás tervezetek nem kerülnek aláírásra a megjelölt határidőn belül – az örökségvédelmi jókarbantartási kötelezés határidejére figyelemmel - haladéktalanul kösse meg a kiviteli szerződést vállalkozóval a Nyíregyházi Szakképzési Centrum, mint Fizető fél és együttműködő fél részvétele nélkül is, azzal, hogy a költségvetésben biztosítson fedezetet a munkálatokhoz szükséges költség biztosítására.
* Felhatalmazza továbbá polgármestert, hogy fogalmazzon meg méltányossági kérelmet az a Szabolcs-Szatmár-Bereg Vármegyei Kormányhivatal Építésügyi, Építésfelügyeleti és Örökségvédelmi Osztály felé a jó karbantartási kötelezés I. üteme véghatáridejének hosszabbítására a munkálatok elvégzésének szükséges időtartamáig.
* Amennyiben a mellékelt megállapodás tervezetek nem kerülnek aláírásra az örökségvédelmi jó karbantartási kötelezés tényleges költségviselése érdekében folytasson további tárgyalásokat, keresse a jogi megoldásokat a Nyíregyházi Szakképzési Centrummal, mint vagyonkezelői kötelezettel és kösse meg a szükséges megállapodásokat, tegye meg a szükséges intézkedéseket a felmerülő költségek fedezésére.

Határidő: azonnal Felelős: Szőke Zoltán polgármester