**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2023. október 16-án tartandó rendkívüli nyílt testületi ülésére**

**Az előterjesztés tárgya**: Tiszavasvári Város Önkormányzatának véleménye az iskolák felvételi körzethatárairól

**Ügyiratszám:** TPH/781/2023.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna igazgatási és szociálpolitikai osztályvezető

**A rendkívüli testületi ülések anyagát a bizottságok nem tárgyalják.**

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Tiszavasvári, 2023. október 13.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé de. Csikós Magdolna

**ELŐTERJESZTÉS**

**- a Képviselő-testülethez –**

**Tiszavasvári Város Önkormányzatának véleménye az iskolák felvételi körzethatárairól**

**Tisztelt Képviselő-testület!**

**A nemzeti köznevelésről szóló 2011. évi CXC. törvény (továbbiakban: Nkt.) 50.§ (8) bekezdése értelmében**: a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét.

**A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (továbbiakban: EMMI rendelet) 24. § (1) bekezdése** alapján a felvételi körzetek megállapításához a területileg illetékes tankerületi központ beszerzi az illetékességi területen található települési önkormányzatok véleményét.

A jogszabályi előírásoknak megfelelően megkereste az önkormányzatot a Nyíregyházi Tankerületi Központ véleménykérés céljából arra vonatkozóan, hogy az önkormányzat egyet ért-e azzal, hogy Tiszavasvári településen az iskolai felvételhez továbbra is egy körzet, a település egésze legyen.

A véleményt 2023. október 15. napjáig várja a tankerületi központ. A rendkívüli képviselő testületi ülés időpontjára figyelemmel Tiszavasváriból ezt a testületi ülést követően tudjuk megküldeni.

Továbbá a következő pontokban tájékoztatom a Tisztelt képviselő-testületet a Tankerületi Központnak 2023. október 31. napjáig megküldeni tervezett adatszolgáltatásról:

1.) **A település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező általános iskolába járó gyermekek, tanulók száma:**

- hátrányos helyzetű tanulók létszáma összesen: 45 fő

- halmozottan hátrányos helyzetű tanulók létszáma összesen: 677 fő

**Tiszavasvári Kabay János Általános Iskola**

* székhely: 4440 Tiszavasvári, Ifjúság utca 8.sz

- hátrányos helyzetű tanulók létszáma: 40 fő

- halmozottan hátrányos helyzetű tanulók létszáma: 287 fő

**A Magiszter Iskola két telephellyel működik:**

**Magiszter Alapítványi Óvoda, Általános Iskola, Középiskola és Szakiskola**

- székhely: 4440 Tiszavasvári, Kossuth u.76 sz

- hátrányos helyzetű tanulók létszáma: 5 fő.

- halmozottan hátrányos helyzetű tanulók létszáma: 291 fő.

**Magiszter Alapítványi Óvoda, Általános Iskola, Középiskola és Szakiskola**

- telephely : 4440 Tiszavasvári, Petőfi u 6-8 . sz

- hátrányos helyzetű tanulók létszáma: 0 fő.

- halmozottan hátrányos helyzetű tanulók létszáma: 99 fő.

2.) **Tiszavasváriban működő általános iskolák, mint köznevelési intézmények:**

Általános iskola neve: **Tiszavasvári Kabay János Általános Iskola**

Általános iskola címe: 4440 Tiszavasvári, Ifjúsági u. 8. sz

Működési körzete: Tiszavasvári

Általános iskola neve: **Magiszter Alapítványi Óvoda, Általános Iskola, Középiskola és Szakiskola**

Általános iskola címe: 4440 Tiszavasvári, Kossuth u. 76.sz

Működési körzete: Tiszavasvári

3.) **Tiszavasváriban működő, pedagógiai szakszolgálat feladatait ellátó intézmény:**

Intézmény neve: Szabolcs-Szatmár-Bereg Megyei Pedagógiai Szakszolgálat

Tiszavasvári Tagintézménye

Intézmény címe: 4440 Tiszavasvári, Hétvezér u.19. sz

Működési körzete: Tiszavasvári, Szorgalmatos, Tiszadada, Tiszadob, Tiszalök,

Tiszaeszlár

**Ellátott feladata:**

* logopédiai ellátás
* nevelési tanácsadás, fejlesztő pedagógiai és pszichológiai feladatok ellátása
* szakértői, bizottsági tevékenység
* gyógytestnevelés
* korai fejlesztés, gondozás
* fejlesztő nevelés
* kiemelten tehetséges gyermekek, tanulók gondozása

**Javaslom, hogy a Képviselő-testület támogassa a Tiszavasvári Általános Iskola felvételi körzethatárának Tiszavasvári Város közigazgatási területére történő megállapítását.**

Kérem a Tisztelt Képviselő-testületet, hogy az előterjesztés megtárgyalása után a határozat-tervezetet elfogadni szíveskedjen.

Tiszavasvári, 2023. október 13.

**Szőke Zoltán**

**polgármester**

**HATÁROZAT TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2023. (X.16.) Kt. számú**

**határozata**

**Tiszavasvári Város Önkormányzatának véleménye az iskolák felvételi körzethatárairól**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése és nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31) EMMI rendelet 24. § (1a) bekezdései alapján az alábbi határozatot hozza:

1.) A Tiszavasvári Kabay János Általános Iskola **felvételi körzethatára Tiszavasvári Város közigazgatási területére történő megállapítását támogatja**.

2.) Felkéri a polgármestert, hogy a testület határozatáról tájékoztassa a **Nyíregyházi Tankerületi Központot, valamint a kért hátrányos helyzetű létszámról szóló adatszolgáltatást 2023. október 31. napjáig tegye meg.**

**Határidő**: azonnal és 2023. október 31. **Felelős**: Szőke Zoltán polgármester